Številka: 90000-9/2019-52

Datum: 25. 4. 2019

**MAGNETOGRAMSKI ZAPIS PO ZVOČNEM POSNETKU 3. SEJE MESTNEGA SVETA MESTNE OBČINE LJUBLJANA,**

**ki je potekala v ponedeljek, 15. aprila 2019 s pričetkom ob 15.30 uri, v Veliki sejni dvorani Mestne hiše, na Mestnem trgu 1, v Ljubljani.**

**GOSPOD ZORAN JANKOVIĆ**

Spoštovane svetnice, svetniki, gospe in gospodje. Pričenjamo s 3. sejo mestnega sveta MOL-a. Navzočih je 39 svetnic in svetnikov. Opravičil je svojo odsotnost gospod Logar. Smo sklepčni. Lahko pričnemo z delom. Prijazno prosim, če izklopite mobilne telefone, da ne motimo delo sveta.

Prehajamo na predlog dnevnega reda 3. seje mestnega sveta MOL, ki ste ga prejeli s sklicem seje. Razprava o dnevnem redu. Ni razprave. Ugotavljam navzočnost: 32.

**Glasovanje poteka O PREDLOGU SKLEPA: Mestni svet Mestne občine Ljubljana sprejme predlog dnevnega reda 3. seje mestnega sveta.**

**Prosim za vaš glas.**

**33 ZA**

**0 PROTI**

**Sprejeto.**

Gremo na 1. točko.

**AD 1. ZAPISNIK 2. SEJE MESTNEGA SVETA MESTNE OBČINE LJUBLJANA**

**Razprava. Ni razprave. Ugotavljam navzočnost: 34.**

**Glasovanje poteka O PREDLOGU SKLEPA: Mestni svet Mestne občine Ljubljana potrjuje zapisnik 2. seje mestnega sveta Mestne občine Ljubljana z dne 18. 2. 2019.**

**Prosim za vaš glas.**

**34 ZA**

**0 PROTI**

**Sprejeto.**

**AD 2. VPRAŠANJA IN POBUDE SVETNIKOV IN ODGOVORI NA VPRAŠANJA IN POBUDE**

Gradivo ste prejeli s sklicem in po sklicu seje. Pisnega vprašanja z zahtevo za ustno predstavitev ni poslal nihče. Torej gremo gospod Logar dve vprašanji Telargo pa sodnega postopka zaradi domnevnega oškodovanja v višini 1.2 eur. Gospa Zagožen - stanovanjska problematika v Ljubljani. Levica glede odlagališča odpadkov četrtne skupnosti Vič, prehoda za pešce pri želežniški postaji Medno. Posledice delovanj betonarne ob Cesti v Gorice, ureditev križišča v četrtni skupnosti Moste, ureditev fitnesa na prostem v Podutiku, parkirišča na Rimski cesti. Nadaljnjega ukrepanja MOL v Rogu in opravljanje storitev v Mestni upravi preko zunanjih izvajalcev. Gospod Stariha glede nevarnih šolskih poti in pa višine sejnin mestnih svetnikov. Gospod Matić glede letnega programa športa, LPP-ja in status javnega dobra. Gospa Škrinjar glede organizacije uličnega maturantskega plesa, prenove Goriške in Aljaževe ulice v Šiški, stroškov v vrtcu MOL. Gospa Sever glede klančin ob Galeriji Riharda Jakopiča in postavitev table na Rimski cesti. Gospod Jožef Horvat glede poseka gozdov v športnem parku Ludus. Gospod Igor Horvat glede energetske obnove O.Š. Ketteja in Murna. Gospa Vrečko glede uličnih nastopov in ograjenih sosesk, novih oglaševalskih prostorov za Europlakat. Gospod Ciglar glede preimenovanja O.Š. Dravlje. Gospa Honzak glede širitve Ljubljanske obvoznice. Prejeli ste tudi odgovore na vprašanja iz 2. seje mestnega sveta. Odgovore na nekatera vprašanja s 3. seje so prejeli že gospod Logar, gospa Zagožen, gospod Stariha in gospod Matić. Ostali pač odgovore še prejmete.

**AD 3. POROČILO ŽUPANA**

24. februarja smo se udeležili odkritja odštevalnika do začetka evropskega prvenstva v odbojki. Hostel Celica je pridobil prestižno priznanje za trajnostno usmerjeni nastanitveni objekt, Energetika Ljubljana je na desetih lokacijah postavila grelne blazine Tople tačke za ogrevanje tačk hiških ljubljenčkov. 2. marca je potekal Zmajev karneval. 4. marca smo podelili priznanja s področja varstva pred naravnimi in drugimi nesrečami: Špela Kenda, Iztok Živan in Gasilska brigada Ljubljana. Sodelovali so naši redarji v nacionalni preventivni akciji Varnostni pas; od 1. do 14. aprila pa v preventivni akciji Hitrost. Na Gospodarskem razstavišču je potekal 58. mednarodni sejem Dom. Udeležili smo se 8. marca mednarodnega dneva žensk. In tudi bila razstava odprta v Mestni hiši. 8. marca smo na Tržaški skupaj s Petrolom odprli prvo javno mini vozlišče za hitro polnjene električnih vozil, ki je del evropskega projekta URBAN-E. 9. marca mednarodni festival slovanske kulture Maslenica. 9. marca smo praznovali 70. obletnico delovanja Živalskega vrta in ob tej priliki odprli novo ogrado za leve. Imamo tudi leva in levinjo. 13. marca je Ljubljana že tretjič prejela nagrado za najbolj varno slovensko mesto 2018. 13. marca je nagrado prejel Kino Dvor za svojo spletno stran Netko 2019. 14. marca je v Mestni hiši potekalo zasedanje Mestnega otroškega parlamenta. Od 20. Do 12. marca je v Pionirskem domu potekal 13. mednarodni filmski festival za otroke in mladino. 21. marca je Tehnološki park Ljubljana organiziral prvo slovensko konferenco posvečeno tehnologijam virtualne resničnosti in odprl nov laboratorij. Tradicionalna pomladanska akcija Za lepšo Ljubljano teče med 22. 3. In 22. Aprilom. Tu so navedene nekatere posebnosti tega ampak tisto bi rad izpostavil 18 dreves iz rodu lip. Na Grbi novo vrtičkarsko območje s 57. vrtički. In če govorimo o teh drevesih je nerazumljivo, da imamo še vedno take ljudi, ki lomijo ta drevesa mlada. Potem Ura za Zemljo in za eno uro zatemnili nekatere objekte. Vrečkomat, samopostrežni prodajni avtomat brez embalaže Bert, Pomagajmo čebelici, Cvetlični sejem, naj blok Bilečanska 2 in 5, izjemno lepo urejena bloka. Kar je pa še posebej za poudarit v tej akciji, ki je začel en naš meščan s svojo pobudo je najlepše kar se zgodi je, da se 100 lastnikov v bloku dogovori za skupno obnovo. Ne sam, da se zdej poznajo ampak pogovarjajo se in se celo dogovorijo ne. Rokavice gor, potem smo imeli čiščenje Ljubljanice. V Kresiji je bil ogled fotografske razstave. Nagrado na najboljšo mestno občino na področju e-mobilnosti. Tudi na tem področju vodimo. Proslavili smo ob rojstnem dnevu generala Rudolfa Maistra, položili venec. Svetovni dan ozaveščanja o avtizmu. Prireditev ob 60. obletnici Vrtca Ledina. Naša Energetika je z grško družbo Metka holding podpisala pogodbo za dobavo tehnološke opreme za izgradnjo dveh plinsko parnih enot v vrednosti 118 milijonov evrov. Obeležili smo dan zdravja. Na vzpenjači smo imeli že 4 milijone potnikov. Odprta hiša Slovenije smo nekatere objekte pokazali: Polje IV, naš Stanovanjski sklad, prizidek Milana Šuštaršiča, Pedenjcarstvo – nov vrtec lesen v Kašlju, prenovo Gosposvetske ceste, Kopališča Tivoli, Švicarijo in pa Četrtni mladinski center Črnuče. 7. april dobrodelni tek Hop na Grad. Razstava likovnih del štipendistov Mestne občine Ljubljana. Oskar Kogoj je podelil Mestnemu muzeju zbirko plakatov, ki bo uvrščena v zbirko umetnin. 9. aprila 75. obletnica Partizanskega pevskega zbora, poln Cankarjev dom, izjemno vzdušje. 10. aprila 65. obletnica družbe BTC, izjemen gospodarski dogodek, nekaj res za pozdravit. 13. aprila v spomin na največjo stavko železničarjev. Akcija Daj tačko, Steriliziraj svojo mačko. 12. aprila smo se v Mariboru srečali z županom Sašom Arsenovičem in celotnim vodstvom. Potem pa še obiskali Mursko Soboto ob odprtju paviljona Expana. In pa razpis je šel ven za 150 neprofitnih stanovanj. Na Mednarodnem sodelovanju smo bili na forumu županov v Bruslju in prejeli evropsko nagrado za energetske storitve 2019 za prvi del projekta Energetsko napredni. Predvsem gre za ta projekt skupaj z družbo Petrol in Resalta, kjer smo obnovili 48 stavb. 6. marca Ljubljana na turistični borzi v Berlinu zmagala v kategoriji mest in prejela nagrado za najboljšo prakso – izvedbo Borze lokalnih živil. V Cannesu je prof. Koželj vodil delegacijo na sejmu nepremičninskem. Bili na izvršilnem odboru Eurocities. Bili smo v Banja Luki na odprtju nakupovalnega centra Delta Planet. Na 5. mednarodnem kongresu zgodovinskih mest v Solinu na Hrvaškem prejeli priznanje za najboljšo kulturno turistični produkt Ljubljanski grad za vas. V začetku aprila je štipendistvka Mestne občine Ljubljana Sofija Komelj na 25. mednarodnem pevskem tekmovanju v Avstriji osvojila 2. nagrado v sekciji do 24. let. in pa 4. In 5. aprila smo v Sarajevu bili na vrhu županov prestolnic jugovzhodne Evrope. Gostili smo veleposlanika Republike Hrvaške, podpredsednika Evropske komisije Timmermansa, novega veleposlanika Gruzije v Sloveniji, učitelje in učence evropskih držav, ki jih je gostila O.Š. Vič v projektu Erasmus+. Predsednika Republike Bolgarije Radeva, predstavnike Komunalne policije Beograd, veleposlanike Kitajske v Sloveniji, delegacijo vrtca Arlije iz Srbije, predstavnike akademije za urbanizem iz Londona, dekane in druge predstavnike evropskih planerskih šol. Udeležence Srečanja ruskih rojakov, predstavnike mest jugovzhodne Evrope, učence Centra Janeza Levca, ki so na svetovnik igrah Specialne olimpijade v Abu Dhabiju osvojili 3 medalje in pa delegacijo iz regije Jukatan iz Mehike. To je ta kratek pregled.

Prehajamo na 4. točko.

**AD 4. KADROVSKE ZADEVE**

Gradivo ste prejeli. Prosim gospoda Čerina, da poda uvodno obrazložitev.

**GOSPOD ALEŠ ČERIN**

Hvala za besedo gospod župan, cenjene kolegice in kolegi. V času od februarske seje do danes se je komisija sestala kar trikrat, zato vam predlaga vse skupaj kar 30 točk in sicer 12 sklepov in 18 mnenj. Med sklepi bi rad poudaril naše predloge za 3 direktorje in sicer tretji mandat Simona Karduma v Kino Šiška in pa nova mandata za Kinodvor gospa Metka Dariš in Živalski vrt gospa Barbara Mihelič. Obe zadnji kandidatki, ki smo jih poslušali v komisiji predlagamo, komisija predlaga soglasno. Hvala lepa.

**GOSPOD ZORAN JANKOVIĆ**

Tudi vsi ostali predlogi so soglasni, vseh trideset. Ja.

Gremo na prvi predlog Sklepa o imenovanju predstavnikov MOL-a v Svet O. Š. Dragomelj. Razprava prosim. Ni razprave. Ugotavljam navzočnost po celotni točki: 37.

**Glasujemo O PREDLOGU SKLEPA: v Svet Osnovne šole Dragomelj se imenujeta Anton Kolenc in Janez Jarc. Mandat imenovanih traja 4 leta.**

**Prosim za vaš glas.**

**38 ZA**

**0 PROTI**

**Sprejeto.**

Drugi predlog Sklepa o prenehanju mandata in imenovanju nadomestnega predstavnika MOL-a v Svet O. Š. Mirana Jarca. Razprava prosim. Ni razprave.

**Glasovanje poteka O PREDLOGU: Maji Urbanc preneha mandat članice Sveta Osnovne šole Mirana Jarca. V Svet Osnovne šole Mirana Jarca se za predstavnika MOL-a imenuje Bojan Rotar. Mandat imenovanega je vezan na mandat sveta šole. Prosim za vaš glas.**

**42 ZA**

**0 PROTI.**

Tretji predlog Sklepa o prenehanju mandata in imenovanju nadomestne predstavnice MOL-a v svet Osnovne šole Nove Fužine. Razprava. Ni razprave.

**Glasovanje poteka O PREDLOGU SKLEPA: Denisu Strikoviću preneha mandat člana Sveta Osnovne šole Nove Fužine. V Svet Osnovne šole Nove Fužine se za predstavnico MOL-a imenuje Sandra Ružičić. Mandat imenovane je vezan na mandat sveta šole.**

**Prosim za vaš glas.**

**41 ZA**

**0 PROTI.**

Četrti predlog Sklepa o imenovanju predstavnika MOL-a v Svet Ekonomske šole Ljubljana. Razprava prosim. Ni razprave.

**Glasovanje poteka O PREDLOGU: V Svet Ekonomske šole Ljubljana se imenuje Tomaž Senečič. Mandat imenovanega traja 4 leta.**

**Prosim za vaš glas.**

**40 ZA**

**0 PROTI.**

Gremo na peti predlog Sklepa o prenehanju mandata in imenovanju nadomestne predstavnice MOL-a v Svet Gimnazije Vič, razprava prosim. Ni razprave.

**Glasovanje poteka O PREDLOGU SKLEPA: Danilu Šariču preneha mandat člana Sveta Gimnazije Vič. V Svet Gimnazije Vič se za predstavnico MOL-a imenuje Barbara Šebenik. Mandat imenovane je vezan na mandat Sveta šole.**

**Prosim za vaš glas.**

**41 ZA**

**0 PROTI.**

Šesti predlog Sklepa o imenovanju štirih članov MOL-a v Svet javnega zavoda Center urbane kulture Kino Šiška. Razprava prosim. Ni razprave.

**Glasovanje poteka O PREDLOGU SKLEPA: v Svet javnega zavoda Center urbane kulture Kino Šiška se imenujejo Jožka Hegler, Uroš Stibilj, Vanda Straka Vrhovnik, Eva Strmljan Kreslin. Mandat imenovanih traja 5 let.**

**Prosim za vaš glas.**

**40 ZA**

**0 PROTI.**

Sedmi predlog Sklepa o imenovanju štirih predstavnikov MOL-a v Svet javnega zavoda Ljubljanski grad. Razprava prosim. Ni razprave.

**Glasovanje poteka O PREDLOGU SKLEPA: v Svet Javnega zavoda Ljubljanski grad se imenujejo Marta Bon, Tanja Dodik Sodnik, Krištof Mlakar, Mojca Škrinjar. Mandat imenovanih traja 4 leta.**

**Prosim za vaš glas.**

**41 ZA**

**0 PROTI.**

Osmič: predlog Mnenja h kandidaturi za ravnateljico vrtca Ciciban. Razprava. Ni razprave.

**Glasovanje poteka O PREDLOGU SKLEPA: Ani Bulc se da pozitivno mnenje h kandidaturi za ravnateljico vrtca Ciciban.**

**Prosim za vaš glas.**

**41 ZA**

**0 PROTI.**

Devetič: predlog Mnenja h kandidaturi za ravnateljico vrtca Jarše. Razprava. Ni razprave.

**Glasovanje poteka O PREDLOGU SKLEPA: Dijani Šumenjak se da pozitivno mnenje h kandidaturi za ravnateljico vrtca Jarše.**

**42 ZA**

**0 PROTI**

**Sprejeto.**

Desetič: predlog Mnenja h kandidaturi za ravnateljico vrtca Jelka. Si nauš premislila. Dobro, sam vprašu sem. Razprava prosim. Ni razprave.

**Glasovanje poteka O PREDLOGU SKLEPA: Petri Kočar se da pozitivno mnenje h kandidaturi za ravnateljico vrtca Jelka.**

**Prosim za vaš glas.**

**39 ZA**

**0 PROTI**

**Sprejeto.**

**Enajstič:** predlog Mnenja h kandidaturi za ravnateljico Osnovne šole Kašelj. Razprava prosim. Ni razprave.

**Glasovanje poteka O PREDLOGU SKLEPA: Tanji Rozman se da pozitivno mnenje h kandidaturi za ravnateljico Osnovne šole Kašelj.**

**29 ZA**

**0 PROTI**

Gremo na 12. Predlog Mnenja h kandidaturi za ravnateljico Osnovne šole Milana Šuštaršiča. Razprava. Ni razprave.

**Glasovanje poteka O PREDLOGU SKLEPA: Ireni Kodrič se da pozitivno mnenje h kandidaturi za ravnateljico Osnovne šole Milana Šušteršiča.**

**Prosim za vaš glas.**

**41 ZA**

**0 PROTI**

**Sprejeto.**

13. Predlog Mnenja h kandidaturi za ravnatelja Osnovne šole Poljane. Razprava. Ni razprave.

**Glasovanje poteka O PREDLOGU SKLEPA: Žarku Tomšiču se da pozitivno mnenje h kandidaturi za ravnatelja Osnovne šole Poljane.**

**41 ZA**

**0 PROTI.**

14. Predlog Mnenja h kandidaturi za ravnateljico Osnovne šole Riharda Jakopiča. Razprava. Ni razprave.

**Glasovanje poteka O PREDLOGU SKLEPA: Dobrili Lazović se da pozitivno mnenje h kandidaturi za ravnateljico Osnovne šole Riharda Jakopiča.**

**43 ZA**

**0 PROTI.**

15. Predlog Mnenja h kandidaturi za ravnatelja Osnovne šole Zadobrova. Razprava. Ni razprave.

**Glasovanje poteka O PREDLOGU SKLEPA: Vladimiru Znoju se da pozitivno mnenje h kandidaturi za ravnatelja Osnovne šole Zadobrova.**

**39 ZA**

**0 PROTI.**

16. Predlog Mnenja h kandidaturi za ravnateljico Srednje lesarske šole OE Šolskega centra Ljubljana. Razprava prosim. Ni razprave.

**Glasovanje poteka O PREDLOGU SKLEPA: Majdi Kanop se da pozitivno mnenje h kandidaturi za ravnateljico Srednje lesarske šole, OE Šolski center Ljubljana.**

**43 ZA**

**0 PROTI.**

17. Predlog Mnenja h kandidaturi za ravnatelja Srednje strojne in kemijske šole OE Šolskega centra Ljubljana. Razprava. Ni razprave.

**Glasovanje poteka O PREDLOGU SKLEPA: Zdenku Nosanu se da pozitivno mnenje h kandidaturi za ravnatelja Srednje strojne in kemijske šole, OE Šolski center Ljubljana.**

**42 ZA**

**0 PROTI**

**Sprejeto.**

18. Predlog Mnenja h kandidaturi za ravnateljico Srednje lesarske šole za gostinstvo in turizem Ljubljana. Razprava. Ni razprave.

**Glasovanje poteka O PREDLOGU SKLEPA: Marjeti Smole se da pozitivno mnenje h kandidaturi za ravnateljico Srednje šole za gostinstvo in turizem v Ljubljani.**

**41 ZA**

**0 PROTI**

19. Predlog Mnenja h kandidaturi za ravnateljico Strokovno izobraževalnega centra Ljubljana. Razprava. Ni razprave.

**Glasovanje poteka O PREDLOGU SKLEPA: Frančiški Al-Mansour se da pozitivno mnenje h kandidaturi za ravnateljico Strokovno izobraževalnega centra Ljubljana.**

**41 ZA**

**0 PROTI**

20. Predlog Sklepa o imenovanju predstavnika MOL v Svet Šolskega centra za pošto, ekonomijo in telekomunikacije Ljubljana. Razprava. Ni razprave.

**Glasovanje poteka O PREDLOGU SKLEPA: v Svet Šolskega centra za pošto, ekonomijo in telekomunikacije Ljubljana se za predstavnika MOL imenuje Goran Iskrić. Mandat imenovanega traja 4 leta.**

**41 ZA**

**0 PROTI.**

21. Predlog Mnenja h kandidaturi Dijaškega doma Bežigrad. Razprava. Ni razprave.

**Glasovanje poteka O PREDLOGU SKLEPA: mag. Nataši Erjavec se da pozitivno mnenje h kandidaturi za ravnateljico Dijaškega doma Bežigrad.**

**40 ZA**

**0 PROTI.**

22. Predlog Mnenja h kandidaturi za ravnateljico Glasbene šole Ljubljana Moste-Polje. Razprava prosim. Ni razprave.

**Glasovanje poteka O PREDLOGU SKLEPA: Mojci Tratar se da pozitivno mnenje h kandidaturi za ravnateljico Glasbenene šole Ljubljana Moste-Polje.**

**40 ZA**

**0 PROTI.**

23. Predlog Mnenja h kandidaturi za ravnateljico OE Glasbene šole Konservatorija za glasbo in balet Ljubljana. Razprava prosim. Ni razprave.

**Glasovanje poteka O PREDLOGU SKLEPA: Betki Bizjak Kotnik se da pozitivno mnenje h kandidaturi za ravnateljico OE Glasbene šole Konservatorija za glasbo in balet Ljubljana.**

**42 ZA**

**0 PROTI.**

24. Predlog Mnenja h kandidaturi za ravnateljico OE Srednje Glasbene in baletne šole Konservatorija za glasbo in balet Ljubljana. Razprava prosim. Ni razprave.

**Glasovanje poteka O PREDLOGU SKLEPA: Polonci Češarek se da pozitivno mnenje h kandidaturi za ravnateljico OE Srednje Glasbene in baletne šole** **Konservatorija za glasbo in balet Ljubljana.**

**41 ZA**

**0 PROTI.**

25. Predlog Mnenja h kandidaturi za pomočnika direktorja Centra za socialno delo Ljubljana enote Moste-Polje. Razprava prosim. Ni razprave.

**Glasovanje poteka O PREDLOGU SKLEPA: Marjanu Vončini se da pozitivno mnenje h kandidaturi za pomočnika direktorja Centra za socialno delo Ljubljana enote Moste-Polje.**

**39 ZA**

**0 PROTI.**

26. Predlog Sklepa o soglasju k imenovanju direktorice Regionalne razvojne agencije Ljubljanske urbane regije. Razprava prosim. Ni razprave.

**Glasovanje poteka O PREDLOGU SKLEPA: Mestni svet MOL-a daje soglasje k imenovanju gospe mag. Lilijane Madjar za direktorico Regionalne razvojne agencije Ljubljanske urbane regije. Mandat imenovane traja 4 leta.**

**Prosim za vaš glas.**

**42 ZA**

**0 PROTI.**

27. Predlog Sklepa o imenovanju direktorja javnega zavoda Center urbane kulture Kino Šiška. Razprava prosim. Ni razprave.

**Glasovanje poteka O PREDLOGU SKLEPA: za direktorja javnega zavoda Center urbane kulture Kino Šiška se imenuje Simon Kardum. Mandat imenovanega traja 5 let.**

**37 ZA**

**0 PROTI.**

28. Predlog Sklepa o imenovanju direktorice javnega zavoda Kinodvor. Razprava prosim. Ni razprave.

**Glasovanje poteka O PREDLOGU SKLEPA: za direktorico javnega zavoda Kinodvor se imenuje Metka Dariš. Mandat imenovane traja 5 let.**

**41 ZA**

**0 PROTI.**

29. Predlog Sklepa o imenovanju direktorice javnega zavoda Živalski vrt Ljubljana. Razprava prosim. Ni razprave.

**Glasovanje poteka O PREDLOGU SKLEPA: za direktorico javnega zavoda Živalski vrt Ljubljana se imenuje Barbara Mihelič. Mandat imenovane traja 5 let.**

**42 ZA**

**0 PROTI.**

30. Predlog Mnenja k razrešitvi direktorice Varstveno delovnega centra Tončke Hočevar. Razprava prosim. Ni razprave.

**Glasovanje poteka O PREDLOGU MNENJA: Mestni svet Mestne občine Ljubljana se strinja z razrešitvijo Nadje Gantar s funkcije direktorice Varstveno delovnega centra Tončke Hočevar.**

**38 ZA**

**0 PROTI.**

S tem smo to dolgo točko zaključili. 30 sklepov. Gremo na točko 5. dnevnega reda.

**AD 5. a) PREDLOG SKLEPA O PODELITVI NAZIVA ČASTNI MEŠČAN GLAVNEGA MESTA LJUBLJANA**

**b) PREDLOG SKLEPA O PODELITVI NAGRAD GLAVNEGA MESTA LJUBLJANA ZA LETO 2019**

**c) PREDLOG SKLEPA O PODELITVI PLAKET GLAVNEGA MESTA LJUBLJANA ZA LETO 2019**

Gradivo ste prejeli. Prosim gospo Nado Verbič, da poda uvodno obrazložitev k vsem trem predlogom.

**GOSPA NADA VERBIČ**

Spoštovani gospod župan, podžupanja, podžupana, mestni svetniki in svetnice in ostali prisotni. Skladno z Odlokom o priznanjih Mestne občine Ljubljana objavi Komisija za priznanja vsako leto javni razpis za podelitev nagrad in plaket glavnega mesta Ljubljana. Letošnji razpis je bil odprt od 1. 2. 2019 do vključno 28. 2. 2019. Pobude za podelitev naziva častni meščan oziroma častna meščanka niso vezane na razpis. Njih je možno posredovati skozi celo leto. Skladno z Odlokom je komisija obravnavala pobude, ki so prispele do 31. 3. 2019. Obravnavanih je bilo 11 kandidatk in kandidatov za podelitev naziva častni meščan oziroma častna meščanka ter 28 kandidatov in kandidatk za podelitev nagrad ali plaket glavnega mesta Ljubljana za leto 2019. Po opravljenih obravnavah vseh pobud komisija predlaga podelitev naziva častni meščan in naziva častna meščanka glavnega mesta Ljubljana ter podelitev petih nagrad in sedmih plaket glavnega mesta. Na tretji seji, 12. 3. 2019 in četrti seji 1. 4. 2019 je komisija z večino glasov sprejela Sklepe in sicer: Mestnemu svetu Mestne občine Ljubljana se predlaga podelitev naziva častna meščanka Ivanki Mežan in naziv častni meščan Francu Severju Frantu. Za podelitev nagrad glavnega mesta Ljubljana se predlaga mag. Zdenka Barbara Ban Fischinger, prof. dr. Eda Vrtačnik Bokal, Marjan Jernej Virant, Ginekološka klinika UKC Ljubljana in Društvo SMC Rakovnik. Za plaketo glavnega mesta Ljubljana pa komisija predlaga, da se podeli Stanislavi Mariji Ferenčak Marin, prof. dr. Tamari Lah Turnšek, Anji Rupel, Zdravstvenemu domu Ljubljana, Policijski upravi Ljubljana, Društvo general Maistra Ljubljana in Zavodu Nora, centru sodobnih zasvojenosti. Komisija za priznanje je odgovorno opravila svojo nalogo in hvala vsem, ki boste naše predloge podprli.

**GOSPOD ZORAN JANKOVIĆ**

Hvala lepa. Predlagam, da se razpravo vpelje od vseh treh a, b in c skupaj. Glasovali bomo kot običajno za častnega meščana in častno meščanko posebaj, za nagrade in plakete pa skupaj ne. Izvolite. Ja.

**GOSPOD MILAN JAKOPOVIČ**

Hvala lepa, postopkovno bi imel. V bistvu bi predlagali, da se o kandidatih za nagrade glasuje posamično in ne v paketu.

**GOSPOD ZORAN JANKOVIĆ**

Ne vidim problemov. Mirno. Če je taka želja, bomo pa posamično glasovali. Plakete pa ostanejo. Samo nagrade. In častni meščan in častna meščanka vedno glasujemo posamezno, tako da bomo še nagrade posamezno, če soglašate s tem ne vidim težav. V redu. Okej. Ni razprave. Ugotavljam navzočnost po tej točki. Rezultat navzočnosti. Če noben noče, nima kej.

**Glasovanje poteka o prvem PREDLOGU SKLEPA: naziv častna meščanka glavnega mesta Ljubljana prejme Ivanka Mežan. Prosim za vaš glas. 41 ZA. Ponovitev. Brišem. Glasujemo še enkrat. Izvolte. Naziv častna meščanka prejme Ivanka Mežan. Prosim za vaš glas.**

**41 ZA**

**0 PROTI.**

Čestitam. Lahko pospremimo z enim aplavzom gospo Mežan našo.

-----------------------------------------------------------------------------------------------------aplavz v dvorani

**Glasovanje poteka O PREDLOGU SKLEPA: naziv častni meščan glavnega mesta Ljubljana prejme Franc Sever Franta. Prosim za vaš glas. Prosim, izvolte.**

**GOSPA MOJCA SOJAR**

Se mi zdi prav, da obrazložim svoj glas, ker bom glasovala proti, pa bo to zelo grdo izgledalo. Ta moja rdeča barva med vsemi zelenimi. Glasujem pa proti zato, ker smo imel mi dobrega kandidata za častnega meščana in zato seveda, če podpiram svojega kandidata potem težko sem zdej za nekoga drugega. Se mi zdi, da naš kandidat bi si zaslužil, da postane častni meščan, je bil že večkrat predlagan. Tudi letos žal ni šlo skozi, ker smo bili preglasovani ampak tokrat bom glasovala proti.

**GOSPOD ZORAN JANKOVIĆ**

Gospod Koprivc izvolte.

**GOSPOD MAG. MARKO KOPRIVC**

Ja, hvala lepa za besedo župan. No, vsekakor bom predlog, ki smo ga tudi mi socialni demokrati podali podprl. Gospod Franc Sever Franta je bil eden od pomembnejših v partizanski bitki, je antifašist, je velik človek in definitivno je oseba, ki si zasluži častno meščanstvo Ljubljane sploh glede na to, da Ljubljana goji in spodbuja to svojo herojsko tradicijo antifašizma in ima zato tudi naziv mesto heroj. Hvala lepa.

**Prosim za vaš glas.**

**32 ZA**

**10 PROTI.**

Tudi častni meščan si zasluži aplavz.

------------------------------------------------------------------------------------------------------aplavz v dvorani

Gremo zdaj posamezno za nagrade.

**Glasujemo o gospe Zdenki Barbari Ban Fischinger do letos 15. letni direktorici Živalskega vrta.**

**Prosim za vaš glas.**

**43 ZA**

**0 PROTI.**

**Čestitam Zdenka, če si tle kje v bližini.**

**Potem gremo na glasovanje: prof. dr. Eda Vrtačnik Bokal.**

**Prosim za vaš glas.**

**42 ZA**

**0 PROTI.**

**Čestitam.**

**Potem gremo na tretji: Marjan Jernej Virant.**

**Prosim za vaš glas.**

**26 ZA**

**4 PROTI.**

**Čestitam.**

**Potem gremo na Ginekološko kliniko UKC Ljubljana.**

**Prosim za vaš glas.**

**42 ZA**

**0 PROTI.**

**In gremo potem še Društvo SMC Rakovnik. To ni stranka, je društvo tko, da ne bo kdo narobe mislu.**

**Prosim za vaš glas.**

**39 ZA**

**0 PROTI.**

**Čestitam vsem nagrajencem.**

-----------------------------------------------------------------------------------------------------aplavz v dvorani

**GOSPOD ZORAN JANKOVIĆ**

In gremo na glasovanje plaket v paketu. Gospa Škrinjar obrazložitev glasu pri plaketah.

**GOSPA MOJCA ŠKRINJAR**

Saj morda bi že lahko obrazložitev glasu dala pri prvi in drugi točki. Pardon. Se opravičujem. Morda bi dala že obrazložitev glasu pri prvi in drugi točki. Osebno na tej seji pogrešam ime gospe, ki danes predaja oziroma v tem letu predaja štafeto gospe Nadi Verbič. Zdi se mi prav, da bi se ji zahvalili za izjemno dobro delo, ki ga je naredila kot ravnateljica vrtca v vseh svojih mandatih in mi je zelo žal, da danes tega imena ni gor. Hvala. Bom pa sicer glasovala tako kot vsi ostali.

**GOPOD ZORAN JANKOVIĆ**

Bom komentiral to. Jaz popolnoma soglašam s tem mnenjem gospe Škrinjar kar je rekla, ampak to je pa funkcija, ker je zdej predsednica komisije ne, težko bi sama sebi dala tako, da bomo to poskrbeli to konec tega mandata, da ne bomo to pozabili. Tako, da vabim še za naprej za predlog. Samo to je bil razlog. Prosim za vaš glas.

**36 ZA**

**0 PROTI.**

Čestitke tudi prejemnikom plakete lepo prosim.

------------------------------------------------------------------------------------------------------aplavz v dvorani

**AD 6. ZAKLJUČNI RAČUN PRORAČUNA MESTNE OBČINE LJUBLJANA ZA LETO 2018**

Gradivo ste prejeli po sklicu seje. Prejeli ste tudi poročilo Odbora za zdravje in socialno varstvo, za gospodarske javne službe in promet, za zaščito, reševanje in civilno obrambo. Za lokalno samoupravo, za varstvo okolja, za kulturno in raziskovalno dejavnost, Odbora za ravnanje z nepremičninami ter poročilo pristojnega Odbora za finance. Pred sejo ste prejeli še dodatno gradivo k točki. Primerjava prejemkov in izdatkov proračuna MOL po različnih vrstah, klasifikacijah in obdobjih ter pojasnila zadolženosti MOL in njenih pravnih oseb. Predno dam besedo gospe Saši Bistan bi vas rad opozoril predvsem na zadnje strani tega dodatnega poročila, ki ste ga prejeli s temi grafi, kjer vidite ne prihodke tako MOL-a in skupno naših zavodih in podjetij ter tudi zadolžitev skupno. Zadolžitev MOL-a je 25 milijonov bila konec leta in tisto, kar je mogoče najbolj podatek za poudarit. V teh 12. letih lahko ugotovite spremembe po posameznih proračunskih porabnikih kot primer recimo izobraževanje leta 2007 je bila 54 milijonov, leta 2018 ne nekaj manj kot 100 milijonov. Enako je podobno šport in kultura 24, 45 tako, da glede tega so večina porabnikov dobila več sredstev skozi ta leta, ne govorim pa o tistih investicijah in ne govorim ne tako ne SRPI-ju ne OGDP-ju kajti to je odvisno pač od leta, kakor se izvajajo investicije. Ampak, če gledate še enkrat pravim ne varovanje okolja naravne dediščine od 5 milijonov na 14 milijonov. Tako, da imate te podatke za vpogled. Sedaj prosim gospo Bistan, vodjo Oddelka za finance in računovodstvo, ki skrbi, da smo vedno likvidni, da poda uvodno obrazložitev.

**GOSPA SAŠA BISTAN**

Hvala za besedo.

**GOSPOD ZORAN JANKOVIĆ**

Glasneje Saša, v mikrofon prosim te.

**GOSPA SAŠA BISTAN**

Saj sem ga prižgala. Spoštovane svetnice in svetniki. Spoštovani župan, podžupanja, podžupani, sodelavke in sodelavci. V Zaključnem računu proračuna za leto 2018 znaša realizacija na strani prihodkov 338 milijonov, na strani odhodkov pa 316 milijonov. To pomeni, da je imela Mestna občina Ljubljana konec leta presežek v višini 22 milijonov evrov. Za primerjavo lahko povem, da so prihodki v Zaključnem računu 2017 znašali 267 milijonov evrov, torej beležimo v letu 2018 za 71 milijonov več prihodkov v primerjavi s preteklim letom. Prihodki so realizirani kot že povedano 338 milijonov oziroma 92,24 %. Davčni prihodki so evidentirani skoraj 100% glede na plan 229 milijonov. Nedavčni prihodki so realizirani 85,6 milijonov evrov oziroma 90% glede na plan. Tu je med drugim evidentiran prihodek iz naslova premalo plačane dohodnine po Zakonu o glavnem mestu Republike Slovenije v višini 28,5 milijonov evrov. Prihodki iz komunalnega prispevka investitorjev pa so evidentirani v višini 22,5 milijonov evrov. Kapitalski prihodki so realizirani 40% oziroma 9,2 milijona evrov. Prejete donacije so evidentirane v višini 2,3 milijone evrov. Tu je razvidno sofinanciranje Eko sklada in sicer za nakup avtobusov 424.000 eur, za Vrtec Pedenjped enota Kašelj 331.000 eur in za telovadnico pri O. Š. Maksa Pečarja 1,5 milijonov evrov. Transferni prihodki so realizirani v višini 11,5 milijonov evrov oziroma dobrih 76%. Odhodki so bili realizirani v višini 316 milijonov oziroma 92,52%. Tekoči odhodki so nižji od predvidenih za približno 4,5% glede na veljavni plan. Nižje so plače in prispevki. Nižji so izdatki za blago in storitve. Obresti so se še malo znižale, del zaradi predčasnega poplačila enega kredita in del zaradi nadaljnjih pogajanj z bankami. Tekoči transferji so realizirani v višini 176,5 milijonov evrov, od tega predstavljajo tekoči transferji javnim zavodom za plače in materialne stroške 92 milijonov evrov. Drugi transferji posameznikov 60 milijonov evrov. Tu je tudi plačilo razlike med ceno programov v vrtcih in plačili staršev v višini 49 milijonov evrov. Transferji nepridobitnim organizacijam in ustanovam so evidentirani v višini 13,6 milijonov evrov in subvencije Javnemu podjetju LPP 10,6 milijonov evrov. Investicijskih odhodkov je za 70 milijonov evrov od predvidenih 79 milijonov evrov oziroma 87%. Investicijski transferji pa so realizirani v višini 27 milijonov oziroma 93%. Na dan 31. 12. 2018 je imela MOL 7 milijonov zapadlih neplačanih obveznosti. MOL je v letu 2018 povečala namensko premoženje Javnemu stanovanjskemu skladu s kapitalskim tranferjem v višini 2,8 milijonov evrov. Pri odplačilu dolga smo poleg rednega odplačevanja glavnice in obresti v mesecu septembru 2018 odplačali 1 cel kredit in delno drugega banki Unicredit v skupni višini 7,2 milijona evrov. Ker se MOL v preteklem letu ni zadolžila, odplačala pa je 19 milijonov evrov dolga pomeni, da je neto odplačilo dolga 19 milijonov. Zadolženost na dan 31. 12. 2018 pa je imela MOL pod 100 milijonov in je znašala 95 milijonov evrov. Iz gradiva, ki ste ga prejeli na klop pa lahko vidite na straneh od 1 - 14 podrobno primerjavo realizacij tako, kot je rekel že župan, grafične ponazoritve primerjav in seveda stanje zadolženosti za zadnjih dveh straneh. Hvala.

**GOSPOD ZORAN JANKOVIĆ**

Hvala lepa. Prosim gospo Mojco Lozej, da poda stališče odbora.

**GOSPA MAG. MOJCA LOZEJ**

Dober dan, hvala lepa. Odbor za finance je na drugi seji obravnaval gradivo in podpira sprejem Zaključnega računa proračuna MOL za leto 2018. Hvala.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala lepa za besedo. Spoštovani, Statutarno pravna komisija je obravnavala predlog in ugotovila, da nima pripomb pravne narave. Hvala.

**GOSPOD ZORAN JANKOVIĆ**

Hvala lepa. Razprava.

**GOSPA KSENIJA SEVER**

Spoštovani gospod župan. Hvala za besedo. Lep pozdrav vsem prisotnim v dvorani. Danes razpravljamo o obračunu, ki ima do sedaj največjo realizacijo prihodkov skoraj 338 milijonov evrov. Ta številka pa se od Odloka proračuna v letu 2017, kjer so bili prihodki načrtovani v višini 375 milijonov evrov preko dveh rebalansov povečevala, zmanjševala in v letu 2018 do 366 milijonov evrov in sedaj realizacije kot sem že omenila 338 milijonov evrov ali 92,24%. Prav tako pa se je spreminjal tudi presežek prihodkov nad odhodki od 7.200.000 eur do realizacije skoraj 22 milijonov evrov. Tako velik presežek prihodkov nad odhodki je verjetno tudi zaradi priliva iz naslova premalo plačane dohodnine po Zakonu o glavnem mestu v višini 28,5 milijona evra. Ker je ta priliv bil v dveh zneskih, prvi že v juniju ali juliju mislim, da bi bilo smotrno ta sredstva takrat razporediti in porabiti. Razmišljam, če bi vsaka četrtna skupnost dobila po 500.000 eur za mala dela bi lahko asfaltirala ulice, ki so na obrobju mesta še vedno gramozne ali porabila za druga nujna dela. Ali bi se ta sredstva porazdelila po že začetih investicijah ali vsaj delno za druga dela. Na odhodkovni strani ni bilo realizirano nič sredstev za spodbujanje malega gospodarstva. Kljub planiranemu znesku 500.000 eur. Pa saj malo gospodarstvo vendar ustvarja dodano vrednost. Zelo malo je bilo namenjeno varovanju okolja. Na postavki zbiranje in ravnanje z odpadki le 24% od 800.000 eur. Prav tako je na postavki spodbujanje stanovanjske gradnje realizacija 67%, pa vemo koliko stanovanj primanjkuje v Ljubljani. Prav tako je v klasifikaciji socialno varstvo starejših pri projektu CrossCare od 34.000 eur, ki kateri projekt pa je sofinanciran s strani IU v letu 2018 porabljeno le 14.40 eur in to za dnevnico. Projekt se izvaja od 1. 9. 2018 do 31. 8. 2019. Obrazložitev, da so bili pri projektu zastavljeni cilji doseženi, torej v štirih mesecih 1 službena pot. Prav tako so stroški za odvetniške storitve večji kot stroški za nakup zemljišč. Zato tukaj vprašanje zakaj se sredstva iz presežka niso v rebalansu namenila v te že planirane odhodke. Še par besed o bilanci stanja. V bilanci stanja so letos postavke bolj specificirane, kar pohvalim. Tudi kratkoročne terjatve do kupcev so trikrat nižje od leta 2017, tudi to je pohvalno. So se pa povečale druge kratkoročne terjatve na 176 milijonov evrov. Tu so obrazložene male postavke. Od 548 eur dalje, ni pa preglednice za terjatve večjih vrednosti, na primer dvomljive terjatve v znesku 22 milijonov evrov. Dobrodošla bi bila tabela še za te večje terjatve. Na koncu pa nisem zasledila in zato sprašujem, kaj je s protipotresno sanacijo šole Šentvid, kdaj se bo začela, kajti če pride do potresa, tukaj so otroci. Hvala lepa.

**GOSPOD ZORAN JANKOVIĆ**

Zaključujem razpravo. Ja, glejte jaz vas lepo prosim. Sej nimam nič proti ne, pa sem hotu odgovort. Kar izvolte gospa Sojar.

**GOSPA MOJCA SOJAR**

Hvala lepa za besedo, čeprav majčken prepozno. Jaz imam samo nekaj manjših vprašanj, ker ne bi razpravljala kot vsako leto približno o istih stvareh razpravljamo. Me pa zanima, zakaj se recimo, so se povečevala sredstva za Glasilo Ljubljana. Mislim, da je notri napisano, da so bile dvojne številke ampak, če je nekaj dvojnih številk al pa več enojnih, verjetno niso to tako zelo različna sredstva. Potem pa na postavki konto 47411 to je prejeta sredstva iz državnega proračuna iz sredstev proračuna Evropske unije za izvajanje skupne kmetijske in ribiške politike je bila realizacija 0. Me zanima ali se sredstva sploh niso dobila oziroma, kje se je ustavila realizacija, ali se je potem razpis zaprl. Ali je to eden izmed razpisov, ki bodo v maju ponovljeni. Hvala lepa.

**GOSPOD ZORAN JANKOVIĆ**

Gospod Čadež.

**GOSPOD DR. ZVONE ČADEŽ**

Jaz bi rad pokomentiral področje v katerem sodelujem to je Odbor za zaščito, reševanje in civilno obrambo pod okrilje katerega spada tudi mestno redarstvo. Mestno redarstvo je v lanskem letu pobralo glob za približno 4,2 milijona evrov, kar je več kot 1% proračuna MOL in se človek vpraša, če sploh kdo razmišlja kakšen procent denarja je to od enih glob. Še posebej me boli to, da je šele nova vlada, vlada gospoda Šarca ustavila začasno, ni še odločbe kaznovanje tudi ljudi oziroma vsaj pošlje se jim obvestilo, ki rešujejo naša življenja. Torej, če radar na Roški recimo bo najbolj enostavno, ki je blizu kliničnega centra. Rešilec, ki gre po nekogar, ki ga je infarkt pade prvič v radar ko gre po pacienta in drugič, ko se vrne. Enako velja za gasilce, enako velja za civilno zaščito in tako naprej. Zdej seveda vem kaj boste odgovorili tak je zakon. Ni res, da je tak zakon. Vi lahko obravnavate človeka kot lopova apriori ali pa mu verjamete k ima modre luči in mu tega ne obesite. No in zdej, da bo ljudem tut jasno kaj to povzroči v teh službah. Poznam vse vodje teh služb, ker se s tem ukvarjam že 20 let in oni so mogli zaposlit dodatne ljudi, ki.. zdej pa pazte to: najprej redarstvo dobi gasilsko lojtro, ker ne vem kok ton ima kamion, ki je šla prehitro. Potem da to obvestilo na brigado. Tam je moj prijatelj Kučič zelo dober direktor in on mora odgovorit redarstvu kdo je vozil tisto vozilo. Če ne odgovori mora plačat to kazen on. Potem gre pošta nazaj na redarstvo, tam imajo zopet gospo za to zaposleno, ki je ugotovila ja, to vozilo je vozil Janez Novak. No, to redarstvo pošlje drugo pošto domov Janezu Novaku zaposlenemu na brigadi in ta gospod Novak gre zopet do istega direktorja Kučiča in ga prosi naj mu izda potrdilo, da je bil na intervencijski vožnji. To mu natisnejo in on pošlje na redarstvo in rečejo aha, pa res, bil je na intervencijski vožnji, bomo zdej to pač stornirali. Če tega ne naredi dobi domov kazen. Zanimivo bi bilo slišat koliko je teh 4,2 milijona lani, mimogrede je to več kot vse globe v celi Sloveniji. Cela Slovenija ni samo Ljubljana, je veliko mest. torej globe v vseh mestih v Sloveniji, kjerkoli obstaja redarstvo so manjše v seštevku od glob pobranih v Ljubljani. Tako, da jaz predlagam, da se mal zamislimo nad tem. Nenazadnje je bilo rečeno, da je to zelo prijazno mesto, da ne bo nikoli tako kot v Mariboru, kjer so radarji. Če pa spremljamo proračune, se počasi, počasi število radarjev dokupuje ali pa vsaj ohiši. In jaz verjamem, to vam je v bistvu najboljša firma, če smo pošteni, najboljša firma v Ljubljani je Mestno redarstvo. Niti Ljubljanske lekarne, k vemo, da je špica farmacija niso tako dobičkonosne kot vaše redarstvo. Jaz mislim, da je prav, da ljudje to vedo. No pa bodi dovolj. Hvala.

**GOSPOD ZORAN JANKOVIĆ**

Bom jaz to vse odgovoru vam. 5 minut časa. Zaključujem razpravo. Pa začel z vam gospod Čadež. Pa ne mi zamert, to je čisto politikanstvo kar vi razlagate. Namesto, da bi uredili to na državnem nivoju pa olajšali delo vsem nam, tudi našem redarstvu ste pustili, da zakon teče. Mi smo ne enkrat preverjali tako s policijo, zakonodajalcem, da mormo to delat. V lanskem letu zakaj je ratu problem. Niti 1 evro ni prišel iz teh nujnih voženj v proračun.

**GOSPOD DR. ZVONE ČADEŽ**

Ni res!

**GOSPOD ZORAN JANKOVIĆ**

Gospod Čadež, jaz sem vas poslušu. Boste čist tih prosim, sej ste v vojski, navadte se reda no. Kazen, zakaj se je začelo pisat o tem, ker je v enem primeru pozabu nekdo napisat ta ugovor. In ker se ne napiše ugovora, šlo je pa za reševalce ne, je dobu kazen direktor kliničnega centra in o tem se tako veliko piše in prvič mi ne boste razlagu ne, o reševalcih, mi smo njim dal zato, ker jih spoštujemo brezplačna parkirna mesta za svoja vozila. Drugič mi ne boste razlagu ne o naši gasilski brigadi, ker če pogledate te podatke, k vam je kolegica Saša dala na mizo smo podvojili sredstva za gasilce tako, da tega ne sprejmem. Tretjič mi pa ne delite primerjavo z Mariborom, ker smo mi imeli isto ponudbo od iskre, pa smo zavrnil, ker ne klofamo to. Četrtič imamo najmanj žrtev. Ravno danes je bil gospod Štaba Varna pot, ki pravi, da je Ljubljana za primer glede varnosti. Naše hiše, ohišja, nimamo tok radarjev kot imamo ohišja. Vsako ohišje pomeni zmanjšane ne hitrosti. Imeli smo rekorderja na Dolenjski cesti 135 km/h in to na poti, ki gre pri Mercatorjevi stavbi ali pa pri cerkvi se pravi pešpoti, varni poti v šolo Oskarja Kovačiča in take je treba oglobit. In imamo radarje, kadar jih postavljamo jih imamo predvsem šole, vrtci in pa javni. To je prvo glede tega, tako da menda bo letos končno, ne vem na čigavo pobudo, da bo letos končno po vseh teh letih, ko je treba sam en člen napisat pa bi bilo vse rešeno. Dokler sem pa jaz tu ne, bom spoštoval delo naših redarjev in gospoda Fortune, ki izvrstno vodi ta oddelek in ne bomo delali nezakonito. Vi pa izvolte pa zakon spremente. Kar se tiče gospe Sojar. Dve vprašanji ne. Glede evropskih sredstev lani prepozen, ni bil potrjen, bo letos. Ta sredstva so prišla v proračun ne, ker mora ministrstvo podeliti pa je prišlo konec leta. Glasilo Ljubljana smo pa delali že poročilo ne, pred tem sta bile dve številki, zdej tok več številk in se da preračunat na to. Gospa Sever je imela, jaz sem si zapisu 5 takih ne, pa z zelo veliko spoštljivostjo. Ni bil največji prihodek lansko leto ampak že enkrat prej, če gledate, zato imate danes poročilo ne, drugi največji. Smo imeli že 370 milijonov. Takrat ko so bile Stožice v realizaciji, 2010 ne. Zato imate priloge. Ja sej. Potem, ko pravite, da bi dali več sredstev četrtnim skupnostim jaz lahko ugotavljam, da tudi ta sredstva niso uporabna. V okolju ne, ko ste razlagali ne, spet si poglejte podatek pa boste videla, da so se podvojila ta sredstva v vsem tem času. Te dvomljive terjatve, te velike ne, smo pa delali, mislim, da tudi vi imate za naš nadzorni odbor, kajti gre predvsem za te terjatve, ko so objekti, govorimo ceste končani pa niso prevzeti zaradi stečajev. Mi jih uporabljamo. Tipičen primer Štajerska cesta še vedno ni vpisana in … /// … nerazumljivo … /// se zaljuči. In protipotresno sanacijo Šentvida osnovne šole. Z ministrstvom je dogovorjeno, da se gre v skupno gradnjo in protipotresno in sanacijo šole tako kot srednje kot te in čakamo ministrstvo. Mi smo že zemljo kupili za novo telovadnico in se bo to delalo. Bi pa rad povedal tisto, kar niste izpostavili kot plus. Mi smo dali vse naše javne objekte preveriti potresno varnost, vse. Razdelili na zelene, rumene pa rdeče. Rdeče popravljamo. Letos je zdej v razpisu za dve šoli ne, ki gresta, lani je bil Moškrič, letos gre Vide Pregarc, ne Vide Pregarc, Vodmat in pa Poljane. Razpis je zunaj. In istočasno smo pred dvemi leti začeli akcijo na med župani glavnih mest Evropske unije, da se med kohezijska sredstva vštejejo tudi sredstva za potresno sanacijo oziroma protipotresno sanacijo stavb. Dobili podporo predvsem tega dela zahodne Evrope, Španija, Portugalska, cel Balkan.

--------------------------------------------------------zvok, ki napove potek časa, namenjenega za pojasnilo.

**GOSPOD ZORAN JANKOVIĆ**

No, in zdej kot vidim ne so naši poslanci, poslanke v Evropskem parlamentu uspeli to spraviti v proračun za novo perspektivo. Se pravi tudi privatne stavbe, ker smo šli gledati pred letom 1964, katere niso potresno grajene

--------------------------------------------------------zvok, ki napove potek časa, namenjenega za pojasnilo.

**GOSPOD ZORAN JANKOVIĆ**

Kot je Streliška ne. Profesor Koželj vodil ne, bodo zdej dobile možnost po novem letu na ta sredstva. Šentvid pa takrat ko je na vrsti. Vi, ki ste pa že na tistem koncu ne. Če se ne motim Franc Rozman Stane ne je pa dokaz vrhunske potresne sanacije. Vse se pa ne da naenkrat. To je tudi odgovor, zakaj nismo vsega porabil ne. Še vedno bom reku. Vsak naš proračun ima 20% več številk kot smo dejansko sposobni z denarjem naredit. Ravno iz primerov, da se nekdo pritoži, vzemte tipičen primer Roga ne, smo računali, da bo Rog prej začel se delat, pred cukrarno ne, vzemte primer šol, k smo govorili recimo Šentvid tako, da so to ogovori moji. Ugotavljam navzočnost.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Ne, ne. Ne, prej je bila, ni možna. Ugotavljam navzočnost: 35.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Zaključni račun proračuna Mestne občine Ljubljana za leto 2018.**

**Prosim za vaš glas.**

**25 ZA**

**8 PROTI**

**Sprejeto.**

Gremo na točko 7 dnevnega reda.

**AD 7. PREDLOG ODLOKA O REBALANSU PRORAČUNA MESTNE OBČINE LJUBLJANA ZA LETO 2019**

Gradivo ste prejeli, prejeli ste poročilo naslednjih odborov: Odbora za ravnanje z nepremičninami, Odbora za varstvo okolja, Odbora za lokalno samoupravo. Odbora za zdravje in socialno varnost, Odbora za kulturno in raziskovalno dejavnost. Odbora za zaščito, reševanje in civilno obrambo. Odbora za gospodarske javne službe in promet. Odbora za finance. Gre za usklajevanje ne s tistim, mi imamo rebalans, smo imeli predvsem projektov, ki so trenutno v izvajanju tako, da smo zagotovili ne vsa potrebna sredstva. Predvsem tudi na področju ne predšolske in šolske vzgoje tako, da prosim gospo Sašo Bistan, da poda uvodno obrazložitev.

**GOSPA SAŠA BISTAN**

Hvala za besedo. Ponovno pozdravljeni. Predlogu rebalansa proračuna Mestne občine Ljubljana za leto 2019 so prihodki predvideni v višini 406 milijonov evrov oziroma 15 milijonov manj kot v sprejetem proračunu. Odhodki za leto 2019 pa so predvideni v višini 400 milijonov oziroma 12,4 milijone manj kot v sprejetem proračunu. Pri dohodnini smo upoštevali s pogajano povprečnino

-----------------------------------------------------------------KONEC POSNETKA ŠT. 20190415\_153914

**GOSPA SAŠA BISTAN**

573,50 eur. To je 141,6 milijonov evrov. Po Zakonu o glavnem mestu Republike Slovenije je načrtovan prihodek v višini 14,3 milijone evrov. Nadomestilo za uporabo stavbnega zemljišča je načrtovano v višini 58 milijonov oziroma za 3 milijone več kot v sprejetem proračunu. Poslovni najemi so predvideni v višini 15,6 milijonov evrov. Komunalni prispevek investitorjev je planiran enako kot v sprejetem proračunu 57 milijonov evrov, saj se pričenjajo večje gradnje kot so Ikea, logistični center Mercator, Supernova in podobni. Prejete donacije so sedaj predvidene v višini 3,7 milijonov evrov, v sprejetem proračunu 11 milijonov evrov. Razlika je zaradi razpisa Eko sklada za nakup avtobusov in sicer je bilo razpisanih manj sredstev kot je bilo na začetku načrtovano za ta namen. Prihodki od države so načrtovani v predlogu rebalansa v višini 9,3 milijone evrov, prihodki iz Evropske unije pa v višini 36 milijonov evrov. Kapitalski tranfer Javnemu stanovanjskemu skladu je planiran v višini 4,2 milijona evrov in Tehnološkemu parku v višini 0,5 milijona evrov. Zadolževanje je nespremenjeno. V letu 2019 je predvideno v višini 10 milijonov evrov, odplačilo dolga pa bo še vedno presegalo zadolževanje in sicer je načrtovano v višini 12 milijonov evrov. Glavni razlog za predlagani rebalans je uskladitev financiranja projektov glede na dinamiko izgradnje in vključitev novih projektov v proračun. Vse investicije, ki so bile vključene v sprejeti proračun so vključene tudi v predlog rebalansa, na novo pa so vključene naslednje. Projekt v programu Erasmus+, Connected cities of learning. Investicija v O. Š. Franca Rozmana Staneta s celostno obnovo šolskega športnega igrišča. V osnovni šoli Martina Krpana pri izgradnji prizidka. V O. Š. Miška Kranjca dozidava trakta učilnic, v O. Š. Spodnja Šiška obnova kuhinje in statična sanacija kletnih prostorov. V O. Š. Vrhovci pridobitev novih učilnic, v Vrtcu Mojca, enota Tinkara izgradnja več namenskega prostora. Rekonstrukcija Tavčarjeve, Cigaletove in Trdinove ulice. Regionalna kolesarska povezava Kamnik - Mengeš – Trzin - Ljubljana. Povezovalna cesta v Gameljnah od Gramoznice do Dunajske ceste. Ureditev ceste Pot na Poljane. Povezovalni vod Volavje – Janče. Obnova nadvoza nad avtocesto – Podutiška cesta. Nadaljevanje projekta energetskih prenov objektov v lasti MOL in ostali. Projekti, ki so v izvajanju in kjer je načrtovano pridobitev največ sofinancerskih sredstev iz državnih in ostalih virov, skupaj 37,5 milijonov pa so: Projekt centralna čistilna naprava, načrtovano je dobrih 15 milijonov sofinanciranja. Projekt aglomeracije 7,5 milijonov. Projekt C06 milijonov. Za Galerijo Cukrarno 5,5 milijonov evrov in za nakup 17 avtobusov 3,4 milijone evrov iz Eko sklada. V dodatnem gradivu, ki ga imate na vaših klopeh si lahko na straneh od 15–18 ogledate še ogledate še ostale številčne in grafične primerjave predloga glede na sprejeti proračun 2019. Hvala.

**GOSPOD ZORAN JANKOVIĆ**

Sam dodajam to kar je kolegica Bistan povedala. Za predšolsko pa šolsko vzgojo je namenjenih letos 36 milijonov evrov in vprašljivo je, če bomo lahko vse izvedl, kajti čas izgradnje je orientiran na julij, avgust in je treba vse pač papirje dobit do takrat razen tistih večjih prenov, ko bomo šole selili. Kokr bo Franc Rozman Stane kar je eno leto so bili otroci v drugih sedmih objektih in tisto, kar je veselje brez ene pripombe staršev. Gospa Lozej stališče odbora.

**GOSPA MAG. MOJCA LOZEJ**

Hvala za besedo. Odbor za finance podpira sprejem Predloga Odloka o rebalansu proračuna MOL za leto 2019.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija je obravnavala predlog rebalansa in ni imela pripomb pravne narave. Hvala.

**GOSPOD ZORAN JANKOVIĆ**

Razprava. Gospa Škrinjar.

**GOSPA MOJCA ŠKRINJAR**

Hvala lepa. Omenu ste, da je veliko namenjeno za predšolsko vzgojo in osnovno šolo v tem rebalansu. Lahko se strinjam s tem. Veseli me tudi, da so, da je šola Spodnja Šiška med njimi. To je še nekaj, kar je ostalo tam, kar je nujno potrebno prenove.

**GOSPOD ZORAN JANKOVIĆ**

Kuhna. To še iz vaših časov.

**GOSPA MOJCA ŠKRINJAR**

Ja, jaz sem v mojih časih prenovila vse razen kuhne in velikega igrišča. Samo kuhna je pa še ostala in to me zdej veseli. To je zelo subjektivna pripomba. Kar pa me žalosti, da ni zraven Osnovne šole Zalog. Res je, odgovorili ste mi na vprašanje, da je bilo v to šolo torej dano veliko denarja ampak kljub vsemu se mi zdi, da je še vedno premalo. Župan, morate si priti osebno pogledat tamkajšnjo kuhno, tamkajšnjo jedilnico in pa pomanjkanje prostora za knjižnico. To je še moja bolečina kljub temu, da vem, da je zelo veliko sredstev gre v predšolsko vzgojo in v šolski prostor. Vem, da je to velika skrb mesta. Upam pa, da vendarle bo posluh za to, da se še za to šolo poskrbi. Ta šola je nekako ostala zadaj. Seveda je veliko odvisno od ravnateljev, ki so bolj ali manj zagreti in imajo energijo za prenovo. Tukaj se morda malo v vseh desetletjih nazaj malo premalo naredilo. Ne vem zaradi kakšnega vzroka ampak dejansko je to problem. Kar zadeva rebalans seveda tudi, ko poskušam 11 novih avtobusov za LPP, zelo dobro.

**GOSPOD ZORAN JANKOVIĆ**

17.

**GOSPA MOJCA ŠKRINJAR**

Pardon, 17 novih avtobusov za LPP. Pohvalno. Upam pa, da bo to šlo vse v paket, ki se mu reče organizacija, ki bo zadevala dejansko celo regijo in še obljubljansko regijo tudi, da se naredi še dobra logistika, ker sami avtobusi, če ne bo dobre logistike še s podporo drugih regij potem Ljubljana ne more funkcionirat. To bi morala država spoznat, to bi mogle regijo spoznat in se organizirat neko dobro organizacijo, sicer ne bo pomagal noben rumeni pas, da se izognemo gneči na naših cestah v Ljubljani. Hvala.

**GOSPOD ZORAN JANKOVIĆ**

Gospa Sever.

**GOSPA KSENIJA SEVER**

Še enkrat hvala za besedo gospod župan. Rebalans proračuna 421 milijonov se sicer zmanjšuje samo za 15 milijonov. Vendar, če pogledamo posamezne postavke se pri majhnih postavkah znižuje kje po 2 milijona, pri večjih pa tudi več. Glede na to, da smo šele v začetku leta in, da se je proračun začel izvajati ne bom razpravljala o posameznih postavkah, ker predvidevam, da bomo imeli vsaj še eden ali dva rebalansa in takrat bo smiselno razpravljat in zgubljat čas. Bi pa rada opozorila, da je letos načrtovana velika zadolžitev javnih podjetij Energetike, potniškega prometa, Snage, Vo-ke v skupnem znesku skoraj 120 milijonov evrov in če prištejemo še zadolžitve javnega sklada v višini 12 milijonov in dolg MOL v višini 95 milijonov bo zadolžitev občine skupaj z javnimi podjetji zelo velika. Ta zadolžitev pa se bo odražala pri izvajanju programov v naslednjih letih. Hvala. Vem, da je potrebna zadolžitev. Vem zakaj bo.

**GOSPOD ZORAN JANKOVIĆ**

Ne, sej bom komentiru vse ne tko da sem in gospo Škrinjar in vas. Sej jst čist dobrohotno to jemljem tokrat ne. Ker mislim, da ste res prov povedal pa bom znal pojasnit ne. Gospod Horvat Jože, izvolte.

**GOSPOD JOŽEF HORVAT**

Hvala za besedo. Pozdravljeni vsi prisotni. Jaz bi tukaj pri rebalansu predvsem, ker nas je kar nekaj svetnikov, ki smo aktivni tudi po četrtnih skupnostih mogoče en tak dobrohoten nasvet. Ne bi začeli z nekimi 500.000 ampak dajmo postopoma povečevat sredstva, mogoče v letošnjem letu, da bi podvojili sredstva, ker sej ne gre samo za neko ljubiteljsko kulturo. Mi preko teh sredstev pomagamo in vrtcem in šolam pri raznih njihovih investicijah, igralih in vsega tega tako, da tudi v lokalni skupnosti veliko stvari postorimo skozi ta denar in bi zelo bili veseli, da bi lahko ta sredstva vsaj v letošnjem letu podvojili, če ne še kaj več tako, da tukaj bi to predlagal. Potem je moje drugo vprašanje. V proračunu se omenja Zasavsko cesto z nekimi 10.000, predvsem zdej bi vprašal a je to iz naslova Šmartinske ceste izgradnje pločnika in avtobusne postaje. To, kar je bilo načrtovano. Pa bi potem prosil kaj je Zasavska. Potem pa tretje, P+R Črnuče, kje se tukaj zatika, koliko je država z izgradnjo želežniške postaje nove prisotna s sofinanciranjem tega projekta in seveda končno za okolje moramo tudi gledat, da se čim prej zgradi Center za ravnanje z odpadki na tem območju. Potem pa me zanima, ker so pač, tukaj ni bilo omenjeno predvsem o povečanju prometa oziroma trajnostne mobilnosti kako bomo promet urejali okoli Ljubljane in me zanima konkretno, kako bo proračun podprl izgradnjo severne tangente. Hvala lepa.

**GOSPOD ZORAN JANKOVIĆ**

Hvala. Gospod Matić.

**GOSPOD DR. DRAGAN MATIĆ**

Hvala za besedo. Zdej iz dokaj obsežne dokumentacije rebalansa lahko zaključimo, da je kljub večkratnim opozorilom tudi v prejšnjem mandatu predlog mestoma sestavljen premalo razumljivo v primeru, da iskalnik besed in številk ne deluje pa je njegova uporaba otežena. V posameznih primerih so spremembe v primerjavi s sprejetim proračunom razložene korektno, na posameznih mestih pomanjkljivo, marsikje pa jih sploh ni in se lahko sprašujemo zakaj je iz neke postavke določeno število milijonov naenkrat ispuhtelo. V tem delu je rebalans bolj obvestilo bolj kot nek utemeljen predlog iz katerega je bilo razvidno ne samo kaj se spreminja ampak tudi zakaj se z rebalansom v proračunu spreminja in konkreten primer tega je tudi ta obrazložitev s strani gospe, ki je povedala kako je bilo s tem razpisom Eko sklada ne v samem tekstu obrazložitve zakaj je prišlo do tega izpada z 11 milijonov na 3,4 milijone ni zasledit razen, da se je to zgodilo. Zdej smo to slišal na sami seji, v bodoče bi bilo lepo, če imamo kakšen stavek več, ker je seja potem tudi razumevanje zakaj se kaj zgodi lažje. Zdej v letu 2017 do 2021 je bilo tudi navedeno v strateškem načrtu tega podjetja, da se bo investiralo v nove avtobuse preko 15 milijonov evrov, od tega v letih 18 in 19 1 milijon v električne avtobuse, se bo to zgodilo al ne in kaj bo z električnimi avtobusi tut eno vprašanje glede na to, da je okoljevarstveni vidik zelo pomemben ko govorimo o mestnem potniškem prometu. Zdej glede znamenitega kanala C0 tudi z rebalansa proračuna videt, da je bil projekt premalo dobro načrtovan in da izvedba v 2019 ne bo šla po načrtih. Tako se sredstva za povezovalni kanal C0 zvišuje za 1,6 milijonov, saj bo spet tako je vsak sklepati, ker ni obrazložitve je treba že položene cevi izkopat in postavit varnostno kanaleto. Po drugi strani pa se zmanjšujejo Evropska sredstva za dograditev javne kanalizacije v MOL za celih 6,3 milijone, enako se znižujejo sredstva iz državnega proračuna 1,1 milijon in lastne udeležbe MOL za 2,5 milijona. Čemu je tako spet ne izvemo v obrazložitvi v rebalansu zakaj se to dogaja ni. Verjetna razlaga pa kot rečeno zaradi tega, ker se pač vsa zemljišča pred začetkom izvedbe ni pridobilo in kot rečeno na delu trase, kjer imamo 1,2 m široko kanalizacijsko cev, po kateri bodo tekle fekalije pač, da ta del ni dovolj zavarovan in bo treba tam postavit varovalo, ker to teče čez zaloge pitne vode. Zdej naslednje mesto, kjer bi si želel več obrazložitve je tudi primer porabe sredstev turistične takse, kjer se zdi pač, da imamo to odvisno samo od priliva. Najprej je bilo predviden, da se za urejanje javnih površin namenjenim turistom določi 2 milijona potem pa se z rebalansom spet zvišuje na dobre 3 milijone in sicer za področja zelenih površin, za vzdrževanje, urejanje in čiščenje javnih površin v širšem centru mesta in območjih, kjer se zadržujejo turisti. Zdej postavlja se vprašanje, če je enako sprejemljivo možno uredit te površine bodisi za 2 ali dobre 3 milijone. Če gremo naprej, pred kratkim ste župan zavrnu našo zahtevo našega kluba socialno liberalnih, ne sporočate o poslovanju JHL in pri tem ste se oprli na stališče generalne direktorice naj se mestni svetniki zadovoljivo z branjem obvestil na internetu. Zdej, da je JHL, da se tam dogaja neki zanimivega je videt tudi iz predloga rebalansa in sklepati je, da bi bila koristna in tudi seveda v skladu z aktom o ustanovitvi nujna razprava o poslovanju tega holdinga. Zanimivo je namreč, da je bilo junija lani v sprejetem proračunu predvideno, da se bo iz naslova dobička poslovanja JHL v mestni proračun steklo 2,5 milijona evrov z rebalansom. Z rebalansom pa ste se temu zdej odrekli, zdej pri tem ni nobenega pojasnila zakaj zdej tega dobička ne bo v mestni proračun. Lani na primer je JHL v proračun prispeval dobra 2,5 milijona evrov, letos kot rečeno 0 evrov. Podobno je tudi z dobičkom JPLPT, načrtovanih je bilo 150.000, zdej ne bo nič. Zdej dokazuje pa se, da ta skupina ima neke probleme tudi na ta način, ker gospod župan odpušča oziroma popušča pri najemninah. V sprejetem proračunu so bili predvideni prihodki iz naslova poslovnih najemnin, JP Snaga bi morala v proračun nakazat skoraj 7 milijonov, pa je rebalans najemnino znižuje za 3 milijone. 900.000 eur manj od načrtovanega bo mestna blagajna dobila od JP VO-KA. Tudi najemnine za celo kanalizacijo se zmanjšujejo. Lani je bilo treba dat 1,6 milijonov, prispevati iz tega naslova, letos samo 200.000. Se pravi, da bo JHL z letošnjim rebalansom deležen obilih odpustkov in to ob dejstvu, da so se cene vseh storitev podjetij pred nekaj tedni občutno zvišale. Le zakaj se to dogaja iz rebalansa ne izvemo. Kakšen je ta motiv, ali je bil ta denar iz naslova dobičkov v preteklih letih potreben iz kakšnih volilnih razlogov, zviševanja cen pa zaradi istih razlogov niso bile zaželjene. Bodo ta podjetja še v taki kondiciji, da bo donirala športnim klubom, saj to lahko le ugibamo. In zdej, če se še ustavimo pri evropskih sredstvih, pridobljen mislim ta so bila opredeljena na 7,7 milijonov, zdej se znižujejo za 7,7 milijonov al to zdej pomen, da se nek optimizem glede tega slabša in kako verjetno je, da se bo tudi to realiziralo bomo vsi videli v prihodnosti, v prejšnjih letih pa ni bilo realizacije niti na ravni 5% načrtovanih zneskov. Toliko z moje strani glede rebalansa proračuna in upam, da bom na te moje komentarje, ki sem jih podal dobil obrazložitev in se za njo v naprej zahvaljujem.

**GOSPOD ZORAN JANKOVIĆ**

Zaključ.. seveda gospod Čadež, izvolte.

**GOSPOD DR. ZVONE ČADEŽ**

Jaz bi eno malenkost še dodal, pohvalu bi župana Jankovića in njegovo oblast, ki kar se tiče gasilcev resnično dobro vzpodbuja denarno nagrajuje, viša proračun in si ne dopustim kritike, ki sem jo prej izrazil glede glob, da ste rekli, da ne boste to poslušal. Jaz nisem nič omenju, da vi kej zmanjšujete gasilcem, nikoli mi ne pade na pamet in v Odboru za zaščito in reševanje, ki ga mimogrede odlično vodi vaš Tone Podobnik smo vedno praviloma soglasni. Tako, da kapo dol vašim fantom. Hotu sem poudarit zadevo z globami, mimogrede bom samo še to povedal. Letos povečujete sredstva mestnemu redarstvu za 108.000 eur. Gospa, ki je na odboru predstavila to zadevo je rekla, sem si dobesedno zapisal ta denar bo šel pretežno za poštne storitve. Vemo, kok stane eno pismo in naj si ljudje sami izračunajo kolk je to pošte. Hvala lepa.

**GOSPOD ZORAN JANKOVIĆ**

Zaključujem razpravo in bom probal vsaj te glavne točke odgovort vsem po vrsti. Gospa Škrinjar O. Š. Zalog. V tej sobi kot veste imamo … /// … nerazumljivo … /// ravnateljic in ravnateljev vsaka dva meseca in jaz sem njim predlagal, da oni naredijo skupino petih med sabo, da določijo vrstni red investicij. So me zavrnili, so rekli kar naj jaz sam določim. Bil sem 14 dni nazaj na konferenci v O. Š. z novim ravnateljem oz. v.d. ravnateljem, razpoloženje odlično in še ni na vrsti. Sem tut povedu, ker brez zamere pred knjižnico, ki je sicer v poletnem času majhna pa topla je bolj potrebno naredit učilnice tam, kjer manjkajo in tko naprej al pa da govorimo o kuhni ne, niso na vrsti, ker drugač vsak ravnatelj bi vsaj nekaj del naredil, sej pač drugač pa dva drevesa ne. Gospa Sever, velika zadolžitev v javnih podjetjih kot vidite zelo enostavna, mi smo v postopku pridobivanja kredita 120 milijonov evrov, 3 leta moratorija, 8 let odvračanja, to je za to kar sem prej govoru o Energetiki, pri čemer je treba povedat eno drugo stvar, da imamo že pisno potrdilo agencije za Energetiko, da bomo v naslednjih 10 let pod pogojem, da odpremo to do 30. junija 2022 dobivali vsako leto minimalno 16 milijonov evrov, maksimalno 20 milijonov evrov. 10 let je to 160 do 200 milijonov, kar pomeni, da je kredit popolnoma zavarovan in tudi na podlagi tega je toliko lažje dobit kredit, zdej se pač, pogajanje bo teklo o obrestni meri. Gospod Horvat večanje sredstev za mala dela v četrtni skupnosti.. sej, karkoli ne, jaz nisem siguren, da to želijo vsi kajti jaz sem bil zdej prejšnji mesec z vsemi 17 predsedniki, govorili smo, kaj je za naredit in oni nas predvsem terajo v to, da mi to izvedemo, ker vsaka stvar pol problem razpisa ampak ne vidim problema, če je blo Zasavska cesta gre je državna ne, mi bomo zraven sodeloval, čakamo, David je dobu zagotovilo, da bo letos Zasavska cesta ne, se odkupuje in da bo šla vsaj en del ne. Potem pravite Center za ravnanje z odpadki v Črnučah. Zelo zanimivo ne Šentvid ne Štanežiče so naredili stavko dvigujejo proti tem centru, vi ga hočte met ampak predpisani so na 8.000 prebivalcev eden center, mi imamo 2 zdej narejen RCERO na Barju pa 1 na Povšetovi. Odločitev je Stanežiče bo okoli 6000 m, se pravi zbirni center za tiste in pa ponovno uporaba in pa gre še na Polje na vzhod tako da bomo imel pokrit ne vzhod tko da ne bo treba.

**GOSPOD JOŽEF HORVAT**

Ne, jaz sem samo to želel da varovanje okolja, ki je ob Savi seveda, zato podpiramo zbirni center.

**GOSPOD ZORAN JANKOVIĆ**

Sej, jaz pravim da ne bo treba severna tangenta, da Nemška cesta je v planu ne, to se zdej probamo dogovort, vodi kolega Černin ne z Ministrstvom za infrastrukturo, da bi to začel delat. Gospod Matić je imel več vprašanj ne. Zakaj je toliko manj denarja z Eko sklada, zakaj je bilo več planiran. Zelo enostavno, Eko sklad je napovedu ne, da bo dal več denarja, potem je cifro zmanjšal in smo se temu prilagajal ne. Potem kdaj pravite električni avtobusi, mi smo imel že v … /// … nerazumljivo … /// že lani že povedal kakšen avtobus. Dva pogoja morta biti izpolnjena, prvič, da avtobus vozi praktično ves dan ne pa, da se po dve ure na dve ure polni in to, da vozi ves dan poln avtobus, ko je odzuni 40°C, dela klima in ko bo zuni -20°C. In drugič, ko bo cena nižje ne čakamo ampak mi mamo zdej s tem nakupom, k se bo izvedu letos bomo mel 100 avtobusov na CNG. Tudi zdej se dogovarjamo z ministrstvom, da nazaj vrnejo, da se tudi avtobusi na CNG sofinancirajo, ker so zdej pač pustili samo vodik pa elektriko. Potem, e to pa je, ne vem kje ste to dobu, da je treba položene cevi izkopati ne pa dat not kanaleto ne. To je popolna neresnica. Nima zveze z resnico. Mi imamo položenih polovico cevi, ki so pregledane, postavljene in se ne bo nič kopalo, samo čez vodnovarstveno področje govorim od Roj, k zdej stojimo pa govorim do Črnuč. Gre za 2.200 m dolžine vodovarstvenega področja bomo naredil 2.600 bo kanaleta, predstavitev te kanalete za krajane, ministrstvo in javnost bo 6. 5., k zdej se izdelujejo te kanalete tko da bo postavljena na Rojah in boste vabljeni, da boste vidu. Ni govora o izkopavanju kakšnih cevi in ne vem, kje ste to prebral. Razpravo o JHL-ju gospa Grozne vam je odgovorila mi smo družbeniki ne sami tako, da zato ne bo te razprave ne. Tisto mi je pa najbolj všeč, da župan popušča pri najemninah ne. To je, po tem sem sploh znan ampak zdej bom dve svari odgovoru. Ena stvar je za telekomunikacije je Telemach lani plaču že za leto 2019 v celoti in drugič za najemnine smo končno po primopredaji RCERO-a ugotovili, da smo pravi obračun naredili amortizacijo, kar pomeni in to soglasno sprejeto na svetu županov vseh družbenikov, kar pomeni, da je zemlja se ne amortizira, da je stavba 50 let amortizacija 2% in samo oprema tako, zato je usklajeno z zakonodajo. Potem pravite, da se EU sredstva znižujejo, ne znižujejo se samo aprila meseca zdej ko smo je planirana poraba glede na potek del prerazporejena in to je to. Ugotavljam navzočnost. A, gospod Čadež, vi ste na drugi strani ne, hvala za pohvalo. Naši so najboljši. Naši so najboljši ne, tut gospod Kučič zdej nas sekira, hoče še novo brigado dobit prostor. Ja, sej bo dobu ampak sam eno, na Viču ne bo dobu, pa na zahodu pa vzhodu, ker ima v planu kar štiri ampak eno bo dobu ampak še to delamo tko, da še hvala v imenu gasilcev. Rezultat navzočnosti: 42.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Odloka o rebalansu proračuna Mestne občine Ljubljana za leto 2019.**

**Prosim za vaš glas.**

**25 ZA**

**9 PROTI**

**Sprejeto.**

Gremo na točko 8. Čestitam Saša. Zdej pa to kilo nes nazaj.

**AD 8. LETNO POROČILO JAVNEGA ZAVODA TURIZEM LJUBLJANA ZA POSLOVNO LETO 2018**

Gradivo ste prejeli s sklicem seje, prejeli ste tudi vprašanja gospoda Starihe in poročilo pristojnega Odbora za gospodarske dejavnosti, turizem in kmetijstvo. Prosim gospo Stušek za uvodno obrazložitev kratko.

**GOSPA PETRA STUŠEK**

Hvala lepa. Spoštovani gospod župan, podžupanja, podžupani, spoštovane svetnice, svetniki, sodelavki in sodelavci. Na kratko bom povzela Letno poročilo javnega zavoda Turizem Ljubljana za poslovno leto 2018. Vsi zastavljeni cilji v delovanju zavoda so doseženi ali preseženi. V 2018 sta dosežena dva izredno pomembna strateška cilja in sicer desezonalizacija in pa daljša povprečna doba bivanja, ki se je dvignila iz 1,9 na 2,1. Število obiskovalcev se je povečalo za 9,1% obiskovalcev Ljubljane medtem, ko je število nočitev tudi po končnih podatkih SURS-a po spremenjeni metologiji v lanskem letu višja za 22,3%, na TIC-ih pa beležimo 22,5% večji obisk. Na področju poslovnega turizma je bil v 2018 uspešno vzpostavljen konzorcij Kongresnega urada Ljubljana z namenom povezovanja glavnih nosilcev kongresne dejavnosti Ljubljane in s ciljem skupnega pridobivanja čim večjega števila kongresov v Ljubljani in prvi rezultati se že uspešno kažejo. Na poslovnem področju se tudi ocena učinkov izkazuje v izrazito daljši dobi bivanja in sicer še v povprečju za pol dneva dlje in pa višji potrošnik je 3,5 kratnik potrošnje prostočasnega turizma. Učinki dela Turizma Ljubljana na druga področja so pozitivni, merimo odnos lokalnih prebivalcev do turizma in iz te raziskave izhaja, da ljubljančani priznavajo ugoden vpliv turizma na prebivalcev do turizma oziroma se opravičujem ugoden vpliv turizma na kakovost življenja, na skupnost, lokalno gospodarstvo, investicije in povečanje razpoložljivih storitev zaradi turizma. Tudi strategija, ki ji sledimo je trajnostno usmerjena, usmerjamo turistične tokove, prireditve usmerjamo izven strogega mestnega centra, snujemo doživljajsko ponudbo in nenehno osvežujemo ponudbo turističnih proizvodov. Krepimo tudi sodelovanje v destinaciji, kar omogoča, da tuje goste odpeljemo v regijo in druge konce Slovenije, nočitve pa se še vedno realizirajo v Ljubljani. Pri oceni gospodarnosti in učinkovitosti poslovanja si zavod ukrepe in merila kar ambiciozno postavlja sam in jih tudi redno meri medtem, ko posebnih standardov meril, kjer bi lahko upoštevali to nima zavod nima. Je pa dejstvo, da vsako zadevo preverimo na trgu in zavod deluje zelo gospodarno v čemer obstajajo vedno tudi zaznamki. Kratek pregled po področjih, ki je podan mislim, ne tako kratek pregled po področjih, ki je podan v samem poročilu kaže, da povsod stremimo k nadgradnjam in izboljšavam za vse tako za turiste kot za domačine. Iz računovodskega dela, kjer so podane obrazložitve k postavkam bilance stanja, izkazi prihodkov in odhodkov in pa predlog razporeditve, ugotavljanja poslovnega izida bi izpostavila, da je presežek prihodkov nad odhodki, ki so po že odštetem davku v letu 2018 znašal 37.071,74 eur. Pri izkazu prihodkov in odhodkov je struktura prihodkov z izvajanjem javne službe 74,1% v višini 3.067.095,00 eur in pa izvajanje tržne dejavnosti v višini 25,9% v višini 1.071.332,00 eur. Če ste opazili razliko med letom 2017 in 2018 bi poudarila, da je v prihodkih in odhodkih na področju tržne dejavnosti prikazan v 2018 zgolj dejanski znesek posredniške storitve in ne več znesek celotne prodaje, kot je bilo v dosedanjih poročilih. Pri ugotavljanju poslovnega izida, kjer je zavod v 2018 dosegel pozitivni poslovni izid v znesku 37.071,74 eur in glede na delitev odhodkov in prihodkov predstavlja presežek prihodkov nad odhodki iz javne službe 5.670,00 eur medtem, ko iz tržne dejavnosti 31.402,00 eur. Vsi te zneski so predstavljeni z že odštetim davkom. Odgovarjam pa tudi na prošnjo za komentar turizma Ljubljana samostojnega svetnika Janeza Starihe glede kratkoročnega oddajanja stanovanj v središču Ljubljane. Če se omejim zgolj na leto 2018, kajti govorim o tem poslovnem letu smo na našo pobudo sta bila na državnem nivoju sklicana 2 sestanka na MGRT in sicer z državnim inšpektoratom, FURS-om in pa seveda so sodelovali tudi vsi relevantni oddelki MOL. Mi smo predlagali spremembe v relevantni zakonodaji in sicer Zakon o gostinstvu, ki ureja kratkoročno oddajanje to je, da bi sobodajalci lahko oddajali nastanitve preko platform 90 dni v koledarskem letu ali pa, da 1 sobodajalec lahko odda preko platform do vključno oziroma največ 3 nastanitvene obrate. Podali smo tudi predlog, da bi se identifikacijske številke, ki jih v centralnem sistemu države vsak sobodajalec dobi tudi dodale identifikacijske številke tistih, ki oddajajo preko Airbnb, s čemer bi dobili tiste, ki dejansko legalno oddajajo. Konkretnega odgovora še nimamo, smo pa pridobili ustni odgovor, da so pripravljeni se pogovarjat na nivoju pravilnikov, kar bi šlo hitreje kot sprememba zakona, dosegli pa smo dogovor, da FURS izvaja tudi naprej svoje dejavnosti, ker so jih najprej mislili omejiti na prvo polovico prejšnjega leta, no ampak jih izvajajo še sedaj in sicer spremljajo oziroma ugotavljajo prilive plačil iz tujine in s tem tudi vzpodbuja ljudi k legalizaciji oddajanj, imeli so tudi možnosti samoprijave. Hvala lepa.

**GOSPOD ZORAN JANKOVIĆ**

Hvala lepa. Gospoda Minodraša prosim za stališče odbora.

**GOSPOD UROŠ MINODRAŠ**

Ja, hvala za besedo. Odbor za gospodarske dejavnosti, turizem in kmetijstvo je obravnavalo Letno poročilo javnega zavoda Turizem Ljubljana za poslovno leto 2018 skupaj s pripombo oz. vprašanjem samostojnega svetnika Janeza Starihe ter ga predlaga Mestnemu svetu MOL v sprejem.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Tudi k temu poročilu Statutarno pravna komisija ni imela pripomb pravne narave. Hvala.

**GOSPOD ZORAN JANKOVIĆ**

Razprava. Gospa Vrečko izvolte.

**GOSPA DR. ASTA VREČKO**

Hvala lepa za besedo. Sicer tema je bila že odprta tudi s strani svetnika gospoda Starihe ampak nas vseeno ob podrobnem branju se nam zdi, da je treba še par stvari pri poročilu odpreti. Skrb za trajnosten in uravnotežen razvoj turizma je vsekakor ena izmed prednostnih in pomembnih dejavnosti mesta in Ljubljana doživlja v zadnjih letih izjemno pospešen turizem. V poročilu so izpostavljeni sicer pa predvsem pozitivni vplivi turizma na razvoj mesta kljub temu, da vemo, da vsi niso takšni. Tudi, če natančno preberemo poročilo vidimo, da posebej stanovalce ožjega mestnega jedra motijo nove oblike turističnih nastanitev. Zato nas skrbi, da povečano število turistk in turistov v zadnjih letih dejansko spreminja življenje mestnega jedra, ki ni sicer vezano zgolj na stanovanjsko problematiko, kljub temu pa na račun kratkoročnega oddajanja stanovanj so se zvišale najemnine, vedno več je hostlov in manjših hotelov po mestu, cene v gostinskih lokalih se višajo, ti pa vedno bolj agresivno širijo svoje dejavnosti na skupnostne površine. Temu sledijo tudi oglasna sporočila in tako dalje. V Levici smo že večkrat tudi v mestnem svetu v prejšnjem mandatu pa tudi na državnem nivoju opozarjali na to problematiko, smo se tudi že lotili tega problema v svetniški skupini. Na žalost se točno to dogaja v Ljubljani, kar so opozarjali v drugih mestih, proti čemur se tudi vršijo protesti recimo napram temu potem tudi ukrepajo mestne oblasti. Videli smo nazadnje v Dubrovniku, Benetkah, Lizboni, Barceloni in tako dalje. Zdej, slabe plati in proteste lokalnega prebivalstva je vsekakor treba upoštevati pri razvoju turizma. In nas malo skrbi, da je pri strategiji nekako usmerjena na individualno potrošnjo in ta potrošniški trend mesta želimo, da se nekako obrne na nekak skupno v skupnostni trend. Vemo, da sicer nažalost ne obstaja zakonska podlaga in zato vsekakor pozdravljamo vaša prizadevanja in sestanke na tem področju, vsi tudi vemo, da turisti in turistke v mesto ne hodijo gledati praznega mesta, samo sten in kulturne dediščine ampak, da večinoma kot tudi ste sami omenjali jih zanima nekako doživetje mesta, utrip, zato pa seveda morajo v mestu ostati lokalni prebivalci. Če se najemnine večajo se ti izseljujejo žal na obrobje. In skupnostne platforme za oddajanje za kratkoročni najem niso več delitvena ekonomija, čemur so bile namenjene ampak postajajo tržna dejavnost, s temu se ukvarjajo tudi agencije, kar kažejo tudi raziskave novinarjev, sej to je bilo objavljeno, sej poznate raziskave. In zato v bistvu nas zanima, če kar najverjetneje bo vseeno trajalo nekaj časa preden se vzpostavi zakonska podlaga za regulacijo takšnih kratkoročnega oddajanja stanovanj? Ali ima tudi oddelek za turizem, pod katerega delno tudi spada to področje kakršnekoli ideje za spremembo odlokov oziroma načrte, kako spodbuditi turiz.. regulirati stanovanjsko problematiko, oddajanje in v bistvu nekako zamejiti turiste v te, v takšnovrstne nastanitve? Hvala lepa.

**GOSPOD ZORAN JANKOVIĆ**

Gospa Sojar.

**GOSPA MOJCA SOJAR**

Hvala za besedo. Se strinja s predhodno govornico predvsem v zvezi s tem, da bi bilo zelo škoda, da se zaradi turistov izseljujejo prebivalci iz strogega centra Ljubljane. Po drugi strani vemo, ker že nekaj časa spremljam gospo Stuškovo in jo najprej pohvalim, ker mislim, da dela Turizem Ljubljana 200/h kot se temu reče. Vemo koliko primanjkuje nastanitev v Ljubljani in tudi seveda se bo v prihodnjih letih gradilo kar nekaj hotelov, ker si Ljubljana pač želi pridobit zlasti verjetno na kongresnem področju večje kongrese v Ljubljano. Zato se je ta konzorcij ustanovil. Sem pa tudi prebirala eno izjavo direktorja Gospodarskega razstavišča, ki se bo v kratkem tudi zelo širilo in je predvsem omenil dva zdravnika, ki pripeljete vsako leto velike kongrese v Ljubljano. To pomeni skoraj ni čisto tako, da konzorcij ali je ali ni ampak odvisno od posameznikov, ki se zelo angažirajo bi rekla, da zlasti medicina tukaj veliko naredi pa tudi druga področja, da se potrudijo, da te veliki kongresi v Ljubljano pridejo. Gospa Petra zelo hitro govori, jaz pa ne morem tako hitro obračat listov v tem poročilu ampak imam še kar nekaj vprašanj. Tukaj sem prebrala, da ste v 2018 začeli s sistematičnim zbiranjem podatkov o številu in izvoru obiskovalcev v muzejih in galerijah in tako naprej in potem se tudi naštejejo inštitucije, ki so pristopile k temu projektu. Jaz si predstavljam oziroma verjetno to ni daleč od resnice, da zelo veliko ljudi, turistov, ki pride v Ljubljano stopi tudi v kakšno cerkev. Ali so bili lastniki cerkva tudi povabljeni k štetju obiskovalcev v sakralnih objektih. Namreč, ko nekdo pride na Prešernov trg in se ozre okrog in najprej reče bom vstopil pa v tole cerkev. Zdej al je veren ali neveren ne štejemo ampak mislim, da bi bil to tudi en izmed pokazateljev obiska v to se pravi kaj turisti v Ljubljani obiščejo. Drugo, zelo pohvalim tole zeleno nabavno verigo, me pa zanima ali so morda kje zbrani podatki bolj natančno kdo v resnici, recimo hoteli kupuje po tej zeleni nabavni verigi in od koga? Al se pač to veliko o tem govori, priporoča, se naredijo sejmi in tako naprej, koliko se pa to realizira bi mene vsaj zelo zanimal? Potem mi je sem videla na turistični kartici, da je tudi, je res to že nova ponudba prevozi iz letališča in na letališče z LPP-jem? Zdej te razlage nisem nikjer več našla kaj to pomeni prevoz z LPP-jem, verjamem, da so hotelirji zadovoljni, če bo ta prevoz funkcioniral ampak kako je to plačljivo, kateri avtobus LPP-ja to izvaja ali kateri avtobusi, ob kakšnih časih in tako naprej? Potem, tudi tole, kulturne četrti v Ljubljani bi tudi rekla, da je kako ste že temu rekli, mapiranje ja. Ker se verjetno tudi po drugih četrteh zelo trudijo, da bi pri njih tudi turizem bolj živel kot živi, ker imajo vsi v Ljubljani verjetno občutek, da je samo Center turističen, pa to ni res, ker gre turizem tudi na obrobje in verjetno četrtne skupnosti zelo dobro pristopijo k temu mapiranju in ponudijo svoje zanimive storitve. Mislim, da sem zdej izčrpala. Hvala lepa za odgovore.

**GOSPOD ZORAN JANKOVIĆ**

Zaključujem razpravo.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Tko bomo šli na glasovanje. Sej mamo čas ne. Petra lahko jaz?

**GOSPA PETRA STUŠEK**

Seveda.

**GOSPOD ZORAN JANKOVIĆ**

Zdej, da se pri nas točno to dogaja kar v Dubrovniku ne drži ne. In odgovor je zelo preprost, mi takih dnevnih popoldanskih gostov, ki pridejo z une ladje ne, 5000 ljudi ne za 4 ure, 5 ur, praktično lulat nimamo ne. Mi smo uspel povečat bivanje v Ljubljani od 1,2 dneva na 2,4 dneva. Naš cilj je 3 dneva, imet milijon turistov in temu bo koristu ne predvsem ta kongresni turizem. In to, ko je bilo vprašanje za skupna dogovarjanja za četrtne skupnosti, ne samo četrtne skupnosti. Mi smo v ta naš program vključili 26 občin v ljubljanski urbani regiji, ki imajo posebej sodelavko, ki dela s Petro, da vsaka od teh občin pokaže ne tisto, kar ima za pokazat, konkretno recimo županova jama v Grosuplju ali kej druzga. Tisto, kar je kako v bistvu razumet pri naši državi k je tok … /// … nerazumljivo … /// . V petek smo bili v Mariboru srečanje z županom oziroma njihovim vodstvom. Nekako so nam rekli dejte še nam mal turistov iz Ljubljane v Maribor ne. In jaz sem vesel, da tako napredujemo. Kar se pa tiče teh problemov stanovanj ne. Najprej bi reku to, da smo delal anketo tako za Ljubljano kot posebej za staro mestno jedro in obe anketi kažeta, da oboji podpirajo turizem v Ljubljani. Rešitev tega ne vražjega Airbnb-ja ne, ki ga dela zdej cela Evropa bo moglo bit na evropskem nivoju. Mi smo začel to pobudo pri ministru Počivalšku skupaj s FURS-om ampak je tudi glede cene stanovanj je v dvoje, to je tisto, kar je praktično. Letos se bo začel v Ljubljani gradit 2000 stanovanj za trg. Ne govorimo o neprofitnih stanovanjih, ki jih ima Republiški stanovanjski sklad pa naš stanovanjski sklad. Govorimo o stanovanjih za trg. In to bo vplivalo na nižanje cene stanovanj. In obenem se v Ljubljani gradi oziroma letos, drugo leto 1500 hotelskih sob. Kar pomeni, da bo tudi hotelov več ne in ta večja ponudba tudi vpliva na nižje cene tako, da Airbnb, ki je zdej dosegel v centru mesta ceno sobe v hotelu ne ne bo več tok zanimiv. Tko, da kar se pa tiče cerkve, absolutno podpiram. Stolnica je ena od glavnih turističnih točk ne v centru mesta in nekako, če gledam naše vodiče, zdej ne bom reku kaj je prej ampak običajno grejo najprej v Stolnico pol pridejo pa v Mestno hišo. Sobota, nedelja, mi imamo pa okoli 3000 obiskovalcev tle v Mestni hiši. Smo pa res ena redkih Mestnih hiš, ki to dela brezplačno. Zdej pa obrazložitev glasu, pol gremo pa na glasovanje. Izvolte gospa Medved.

**GOSPA IDA MEDVED**

Hvala za besedo gospod župan. Ker sem že nekaj let članica Sveta zavoda za turizem lahko neposredno spremljam delo zavoda. Lahko rečem, da je v teh letih zavod samo napredoval, kar se vidi tudi po povečanih prihodkih. Predvsem bi pa na tem mestu pohvalila delo in trud direktorice gospe Petre Stušek, zato bom glasovala za.

**GOSPOD ZORAN JANKOVIĆ**

Jaz sem jo pa glih mislu menjat. A pol je ne morem menjat? Ne, sam vprašu sem ne. Petra, Petra dobro je. Ugotavljam navzočnost. Rezultat navzočnosti: 41.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Letno poročilo javnega zavoda Turizem Ljubljana za poslovno leto 2018.**

**Prosim za vaš glas.**

**39 ZA**

**0 PROTI**

**Hvala lepa.**

Petra, ne boš menjana, ker ostajaš direktorica ne, po takem glasovanju.

**AD 9. a) LETNO POROČILO JAVNEGA STANOVANJSKEGA SKLADA MESTNE OBČINE LJUBLJANA ZA LETO 2018**

**b) POROČILO O URESNIČEVANJU STANOVANJSKEGA PROGRAMA MESTNE OBČINE LJUBLJANA ZA LETO 2018**

Točki sta povezani. Predlagam, da jih obravnavamo skupaj, glasovanje pa bo potekalo o vsakem predlogu posebej. Gradivo ste prejeli s sklicem seje, po sklicu ste prejeli poročilo pristojnega Odbora za stanovanjsko politiko. Gospod Rink, naš direktor stanovanjskega sklada podaja še uvodno obrazložitev za obe točki.

**GOSPOD SAŠO RINK**

Hvala lepa. Spoštovani župan, podžupanja, podžupani, svetnice in svetniki. Nagovoru vas bom s tega mesta. V načelu je Ljubljana kar prijazna gibalno oviranim pa kakorkoli oviranim. V naslednji seji boste imeli dve gradivi. Si predstavljam, da bo na naslednji seji, ki dokazujejo to, v letošnjem letu pa je tudi v načrtu klančina tako, da upam da v eni izmed naslednjih sej spregovorim iz govorniškega odra. Nič, pa gremo k vsebini. Skratka stanovanjski sklad in MOL na stanovanjskem področju v lanskem letu beležita obilo delo in kar nekaj uspehov. Na kratko, kar se tiče realizacije finančnega načrta je bil ta bistveno boljši od predvidenega. Predvideno je bilo zmanjšanje sredstev na računu v znesku 245.000 eur, dosegli smo pa pozitivni rezultat v znesku 1.683.000 eur. Slednje predvsem na rezultat izjemno uspešne prodaje zemljišča na Masarykovi, v delu pa tudi vsled zamika TK projektov in nerealizacije finančnega načrta na strani odhodkov. Kar se tiče prejemkov iz lastnih sredstev so nekoliko boljši v lanskem letu, prihodki od najemnin za stanovanja. To je na račun oddaje objekta na Zaloški 38 stanovanjskih enot in objekta na Vodnikovi. Od planiranih 7.286.000 smo dosegli 7.641.000 eur in predvsem kot sem rekel kapitalski prihodki so večji od planiranih 3.063.000 eur smo dosegli 4.332.000 eur. Povečanje namenskega premoženja v javnih skladih je za razliko od planiranih 5 milijonov s strani MOL nakazanih 2.775.000 eur in v tem delu je treba samo pohvalit ne pa grajat to postavko, ker stanovanjski sklad MOL je eden izmed redkih skladov v državi, ki je deležen pozornosti ustanovitelja. Ustanovitelj nam vsako leto krije vse stroške za delovanje sklada, to so plače, IT in podobni stroški. Prostori, v katerih delujemo bivamo v njih, delujemo brezplačno, hkrati pa smo deležni tudi rednih dokapitalizacij tako na strani zemljišč kot na strani denarnih sredstev, s katerimi krpamo investicijsko dejavnost. V tem hipu je v razvoju več kot 20 investicijskih projektov, do okrog 1500 stanovanjskih enot. Letos smo zaključili z 4212 stanovanjskimi enotami, od tega je 82 oskrbovanih stanovanj, 442 bivalnih enot in 63 stanovanjskih enot za posebne namene. Rešili smo 271 stanovanjskih problemov z dodelitvijo neprofitnih najemnih stanovanj, bivalnih enot ali zamenjavo stanovanjskih enot. V lanskem letu beležimo 7 deložacij, predlanskem 5. Aktivno izvajamo antideložacijsko dejavnost s pomočjo društva Kralji ulice in tudi z lastno dejavnostjo s sodelovanjem Centrov za socialno delo. Potrebno je poudarit, da recimo desetletja nazaj je bilo tudi 40 deložacij tako, da je to en izmed večjih uspehov našega sklada in dejavnosti vseh mojih kolegov in tudi Mestne občine Ljubljana. Zadolženost na koncu lanskega leta je znašala 25,2 milijona evrov na račun dolgoročnih kreditov je bilo 20,4 milijona evrov in na račun vplačanih lastnih udeležb 4,8 milijona evrov. Tok je zelo na kratko, če so pa kakršnakoli vprašanja pa seveda z veseljem odgovorim.

**GOSPOD ZORAN JANKOVIĆ**

Hvala lepa gospod Rink. Gospa Zagožen stališče odbora prosim.

**GOSPA ANA ZAGOŽEN**

Odbor za stanovanjsko politiko je obravnaval in sprejel tako Letno poročilo Javnega stanovanjskega sklada Mestne občine Ljubljana za leto 2018 kot Poročilo o uresničevanju stanovanjskega programa Mestne občine Ljubljana za leto 2018 in daje Mestnemu svetu v sprejem.

**GOSPOD ZORAN JANKOVIĆ**

Hvala lepa, gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija k tej točki oziroma obema točkama ni imela pripomb pravne narave. Hvala.

**GOSPOD ZORAN JANKOVIĆ**

Razprava. Gospod Matić.

**GOSPOD DR. DRAGAN MATIĆ**

Hvala za besedo. Kljub seveda vsem pohvalam Javnem stanovanjskem skladu bi vendar veljalo opozorit na določene zadeve, ki pa so manj optimistične. Zaslediti je, da je število prosilcev za neprofitna stanovanja, da se kljub rednemu dodeljevanju stanovanj ne zmanjšuje, odstotek rešenih prošenj ostaja v zadnjem obdobju konstanten okrog 11%. Zanima me tudi tale detalj. Nakup stanovanj na trgu v tem obdobju za sklad ne bo prioriteta. Nakup novih stanovanj sicer zagotavlja stanovanje upravičencem, ki najdlje čaka na dodelitev stanovanja, za ta namen pa naj bi bilo predvidenih 0,5 milijona evrov. Zdej, če se postavimo nekoliko v kožo tega, ki čaka na stanovanje. Letos bodo stanovanja dodeljena upravičencem, ki so stanovanje dobili na 16. javnem razpisu leta 2014. Vzporedno se delijo stanovanja upravičencem iz 17. razpisa, ki je bil objavljen leta 2016. Te se bojo predvidoma vselili do konca leta 2020. In pol je še en detalj. Čez dve leti naj bi začeli gradnjo stotih stanovanj v Zeleni jami. Končana bodo v letu 2023. Leta 2023 pa se načrtujejo tudi dokončanje 110 stanovanj v soseski Rakova jelša. In del teh stanovanj v tej soseski bo namenjenih mladim do 29 leta starosti. Nekaj od teh pa so tisti, ki so bili izbrani na razpisu leta 2017. Na razpisu so bili izbrani leta 2017, dobili bodo pa stanovanje leta 2023. Jaz se sprašujem, če ne bo že kakšen od teh mladih postal prestar v šestih letih. Čas teče za vse. Tako, da iz tega vidika se mi zdi nekoliko nerazumljivo, pa mi dejte razložit mogoče kaj ne razumem. Tukaj piše, da se bo Javni stanovanjski sklad zavzemal za dvig dovoljene stopnje zadolženosti na 50% namenskega premoženja javnega sklada. Zdej, z Odlokom o rebalansu proračuna MOL za leto 2018 je bilo načrtovano povečanje namenskega premoženja JSS MOL v višini do 0,5 milijona evrov, ampak skladno s tem sklepom pa je MOL plačal samo 1.800.000 eur. Ne vem, mogoče tukaj ena obrazložitev zakaj se ni do konca zadolžil, če tako ali tako najavlja ambiciozno zadolževanje do 50%? Ker te 3 milijone bi lahko marsikomu olajšali glede na to, da je nakup stanovanja verjetno najhitrejša pot. Vidmo, da so ambicije velike, da se bo veliko gradilo ampak nekdo, ki je pač zmagal na razpisu 2017 verjetno težko čaka do leta 2023. S tega vidika, če lahko kakšen komentar. Hvala.

**GOSPOD ZORAN JANKOVIĆ**

Še kdo prosim. Zaključujem razpravo. Bova z gospodom Rinkom odgovorila. Kar Sašo izvoli.

**GOSPOD SAŠO RINK**

Hvala lepa. Nakup stanovanj v tem trenutku s strani javnega stanovanjskega sklada vsekakor ni prioriteta. Predvsem vsled cen, ki jih dosegajo zasebni ponudniki teh stanovanjskih enot na trgu ni kakšne velike filantropije med njimi, moram povedat a ne. Kar se tiče dokapitalizacije s strani MOL je ta vedno sledi potrebam stanovanjskega sklada. Mi smo pričakoval, da bomo Brdo realiziral, pridobili gradbeno dovoljenje in tudi izvajalca nekoliko prej. Prav tako na ostalih projektih, vendar ni šlo. V tem trenutku smo dobili izvajalca za Brdo. Brdo bo zaključeno v dveh letih 174 stanovanjskih enot in vsekakor mormo poslovat racionalno. V tem trenutku imamo seveda možnost dodatne zadolžitve. 100 milijonov rečmo temu po optimalnem scenariju ampak mi imajo zdej 1500 stanovanjskih enot v tem trenutku projektov. Mi se lahko zadolžimo maksimalno seveda v primeru realizacije vseh teh projektov, potem pa se spet samo razdolžujemo in plačujemo kredite. Če ne bo posluha MOL spet nobenih investicij. Tko da nekako ravnotežje lovimo med tem, da se v delu zadolžujemo. Zadolžujemo se lahko samo do 50% posameznega projekta. Se pravi, mi se ne moremo zadolžit za celoten projekt, ker so taki pogoji kreditodajalcev. Kar se tiče pa dokapitalizacije pa sem povedal. Mestna občina vsekakor sledi našim potrebam. V nobenem trenutku nismo bili ogroženi oziroma ni prišlo do momenta ko mestna občina ne bi slišala Javnega stanovanjskega sklada. In to je na kratko obrazložitev.

**GOSPOD ZORAN JANKOVIĆ**

Še povej prosim te. Jaz sem trdno prepričan. Ne vem od kje ta podatek. Da un k je dobu na razpisu 2017, da bo čakal do leta 2022, 2023. Tega ni ne, ker tega jaz ne razumem kako bi čaku. Iz leta 2017 vseljeni 2020.

**GOSPOD SAŠO RINK**

Tukaj je šlo za pomoto. Gre za Rakovo jelšo 1, ker se v tem trenutku še postavlja nov koncept zadružne gradnje, ki naj bi ga razvil. Jaz pričakujem v tem letu že akt o javno zasebnem partnerstvu sprejel na Mestnem svetu, vsekakor pa ti, ki imajo v tem trenutku odločbe od mladih ne bojo čakal tok časa.

**GOSPOD ZORAN JANKOVIĆ**

Jaz bom sam še enkrat poudaru ne. Letos, oziroma lansko leto in letos bodo končani samo 200 stanovanj v Ljubljani. Cena absolutno previsoka za stanovanjski sklad. Ne vem kako bi prišli sem pa bi rekli kupujemo stanovanja po 3000 eurov. Drugič, stanovanjski sklad ima zadosti zemljišč. Poudaril bom drugače. Stanovanjski sklad skupaj z MOL ima zadost stavbnih zemljišč, ki so namenjeni med drugim tudi Povšetova, tam ki je lokacija Snaga, ki je ekskluzivna lokacija. Potem imamo na Litijski. No, ampak eden od primerov ne, zakaj ne gre prej ne. Za vsak tak projekt mora biti javni natečaj. To je zahteva prof. Koželja, kar je upravičeno. Zberemo najboljšo rešitev. In drugič tipičnem primer je Rakova jelša, kjer enostavno dokler ni narejenih protihrupnih ograj ne moremo dobiti gradbenega dovoljenja. Protihrupno ograjo dela pa en drugi. In zdej se jaz sprašujem zakaj so protihrupne ograje narejene po Polju proti Brezovici ne. Tu na Viču oziroma Kosezah jih pa ni ne. Nekako zagotovilo imamo, da se bo letos začelo delati. Tako, da glede tega. Ugotavljam navzočnost po celotni točki. Rezultat navzočnosti: 39. Imamo več sklepov.

**Glasovanje poteka o prvem PREDLOGU SKLEPA: Mestni svet Mestne občine Ljubljana sprejme Letno poročilo Javnega stanovanjskega sklada Mestne občine Ljubljana za leto 2018.**

**Prosim za vaš glas.**

**36 ZA**

**0 PROTI.**

**Glasovanje poteka o drugem PREDLOGU SKLEPA: Mestni svet Mestne občine Ljubljana sprejme Poročilo nadzornega sveta Javnega stanovanjskega sklada Mestne občine Ljubljana za leto 2018.**

**Prosim za vaš glas.**

**36 ZA**

**0 PROTI.**

**Glasovanje poteka o tretjem PREDLOGU SKLEPA: Presežek odhodkov nad prihodki iz upravljanja sredstev Mestne občine Ljubljana v letu 2018 v višini 136.068 evrov se krije iz presežka prihodkov nad odhodki iz preteklih let tako, da 31. decembra 2018 znaša presežek prihodkov nad odhodki 236.261 evrov.**

**Prosim za vaš glas.**

**37 ZA**

**0 PROTI.**

**Glasovanje poteka o četrtem PREDLOGU SKLEPA: Povečanje sredstev na računih iz namenskega premoženja v letu 2018 v višini 1.820.034 evrov se prišteje k presežku prejemkov nad izdatki iz preteklih let tako, da je na dan 31. december 2018 izkazan presežek prihodkov nad odhodki v višini 2.066.218 evrov.**

**Prosim za vaš glas.**

**37 ZA**

**0 PROTI.**

**In pod točko b) glasujemo O PREDLOGU SKLEPA: Mestni svet Mestne občine Ljubljana sprejme Poročilo o uresničevanju stanovanjskega programa Mestne občine Ljubljana za leto 2018.**

**Prosim za vaš glas.**

**37 ZA**

**0 PROTI**

**Hvala lepa.**

Prehajamo na točko 10 današnjega dnevnega reda.

**AD 10. a) STANOVANJSKI PROGRAM MESTNE OBČINE LJUBLJANA 2019 – 2022**

**b) PREDLOG REBALANSA FINANČNEGA NAČRTA JAVNEGA STANOVANJSKEGA**

----------------------------------------------------------------KONEC POSNETKA ŠT. 20190415\_163915

**SKLADA MESTNE OBČINE LJUBLJANA ZA LETO 2019**

Točki sta vsebinsko povezani, obravnavamo jih skupaj. Glasovanje bo potekalo o vsaki točki posebej. Gradivo ste prejeli. Prejeli ste tudi poročilo pristojnih odborov za stanovanjsko politiko in finance. Prosim gospoda Rinka, da poda uvodno obrazložitev.

**GOSPOD SAŠO RINK**

Hvala lepa. Finančni načrt in tudi nadaljnja dela v naslednjih 4 letih bo praktično teklo v skladu z našimi finančnimi možnostmi in projekcijami, ki obstajajo v tem trenutku. Kar se tiče naslednjega leta je predviden finančni izid konec leta za razliko od v tem trenutku veljavnega izravnanega proračuna. Negativen za znesek 2.066.000 eur, kar pa predstavlja presežek prejemkov nad izdatki iz prejšnjih let in na ta način bomo počrpali celoten finančni presežek iz prejšnjih let in v skladu s tem se tudi spreminjajo postavke finančnega načrta in tudi proračuna MOL. V naslednjem, letošnjem letu, se opravičujem zadolževanje in lastne udeležbe se iz predvidenih 5.172.000 eur znižuje na 3.895.000 eur, kar se tiče prejemki iz lastnih sredstev se predvsem prihodki od najemnin za stanovanja zvišujejo iz 7.497.000 eur na 8.013.000 eur. V letošnjem letu planiramo oddat 64 stanovanjskih enot na Polju IV, ki se zdaj zaključuje in tudi 6 stanovanjskih enot na Pečinski. V delu transfernih prihodkov pa je najpomembnejša postavka povečanje namenskega premoženja v javnih skladih in se iz 6,5 milijona znižuje na 4,2 milijona. To je na kratko glede sprememb finančnega načrta Javnega stanovanjskega sklada, ki so kot sem rekel že usklajene tudi z pravkar sprejetim rebalansom proračuna MOL. Kar se tiče pa stanovanjskega programa za naslednja 4 leta bomo predvsem razvijali tehnike v več kot 20 stanovanjskih projektov. Izjemno pomembno je tudi razvoj zadružništva in postavitev modela, ki bo funkcioniral v bodoče. Stanovanjsko zadružništvo je primerjalno pravno prisotno skoraj v vseh naših sosednih državah in verjamem, da bi lahko s tem konceptom tudi na slovenskih tleh pričeli. Kar se tiče najemninske politike pričakujemo uskladitev neprofitnih najemnin. Te neprofitne najemnine se niso spremenile že od leta 2003. Uzakonjen je zakonski nominalizem in s predlaganimi spremembami stanovanjskega zakona oziroma s sprejemom novega stanovanjskega zakona je predvidena stroškovna najemnina oziroma revalorizacija neprofitne najemnina, ki je ob svoji uvedbi bila postavljena na stroškovno raven. V tem trenutku je okrog 33% te najemnine so pojedli gradbeni stroški oziroma inflacija. Vsekakor polagamo veliko upov tudi v predvidenih 0,4% bruto domačega proizvoda, s katerim se je koalicija sedanje vlade zavezala, da bo ta sredstva namenila za stanovanjsko politiko. Vsekakor je pa nek trajni finančni vir tisti, ki bo na dolgi rok omogočal vsem deležnikom na stanovanjskem področju vodenje neke dolgoročne in koherentne stanovanjske politike. To smo seveda imeli v naši prejšnji državi, pa smo v prehodu v samostojnost verjeli v nevidno roko trga, ki pa pač kot sami vidmo na stanovanjskem in še na katerih drugih področjih ne funkcionira. Vsekakor pa upamo, da v prestolnici nekako zaživi tudi oziroma, da se bo na državni ravni uvedla neka učinkovita regulativa sobodajalstva. Razne platforme kot so Airbnb in Booking vsekakor na eni strani dvigujejo cene najemnin, na drugi strani pa tudi cene stanovanjskih enot. Stanovanje samo po sebi ne bi smelo bit neko parkiriške za nek odvečen kapital, marveč predvsem dom nekomu. Tok na kratko, hvala.

**GOSPOD ZORAN JANKOVIĆ**

Prosim gospo Zagožen za stališče odbora.

**GOSPA ANA ZAGOŽEN**

Odbor za stanovanjsko politiko je obravnaval in sprejel Stanovanjski program Mestne občine Ljubljana 2019 – 2022 ter ga predlaga Mestnemu svetu v sprejem.

**GOSPOD ZORAN JANKOVIĆ**

Hvala lepa. Še gospo Lozej za stališče pod točko 10 b).

**GOSPA MAG. MOJCA LOZEJ**

Odbor za finance je tudi obravnaval gradivo in ga podprl tako, da ga predlaga Mestnemu svetu v sprejem. Hvala.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija k obema točkama ni ugotavljala pomanjkljivosti pravne narave in predlog podpira. Hvala.

**GOSPOD ZORAN JANKOVIĆ**

Razprava. Gospa Kociper.

**GOSPA MAŠA KOCIPER**

Hvala lepa. Jaz na sam program nimam nekih pripomb, imam pa eno vprašanje. Morda sem spregledala v tem gradivu sem našla sicer zapisano, da se pristopa seveda k nakupu starih in novih stanovanj na trgu, rentnemu nakupu stanovanj, nakupu stanovanj od upravičencev za neprofitni najem in da se bo poskušalo priti do stanovanj z javno zasebnim partnerstvom. Pozdravljam zlasti te tudi nakupe od upravičenca za neprofitni najem. Moje vprašanje pa se nanaša na stanovanjski fond, ki ga pozna vsako večje mesto in sicer na stanovanja, tudi hiše, cele stanovanjske hiše, ki se nahajajo včasih v centru mesta ali celo za zelo obljudenih, tudi turističnih lokacijah, ki pa so zapuščene. Se pravi je hiša vidno prazna, nevdrževana, propadajoča ali pa v posamezni hiši samo določeno stanovanje in tako naprej. Pred časom mi je pod roke prišel nek članek o dobri praksi nekaterih mest, ki so se tega problema lotile se pravi so consko začele reševat ta problem, najprej v najožjem centru in nato širše, se pravi, potrudili so se za te nepremičnine locirat lastnika, kar je lahko velikrat seveda najtežji del te zgodbe in potem pristopit k temu, da bi to stanovanje ali celo stanovanjska hiša ponovno zaživelo, dobilo lastnike, bodisi neprofitne, profitne al karkoli podobnega. Zanima me, če se v Ljubljani kaj takega morda celo že dogaja, razmišlja ali pa, če razmišljate o kakšnem projektu v tej smeri, se pravi v smeri, da bi počasi postopoma se lociralo lastnike praznih, zapuščenih nepremičnin in poskušalo ta stanovanjski fond narediti uporaben? Hvala lepa.

**GOSPOD ZORAN JANKOVIĆ**

Gospa Honzak.

**GOSPA URŠKA HONZAK**

Hvala za besedo. Kot smo slišali Javni stanovanjski sklad MOL trenutno upravlja z nekaj več kot 4200 stanovanji. Hkrati priznava, da jih trenutno primanjkuje še vsaj toliko. Torej, če bi imel sklad trenutno na voljo še 4000 dodatnih stanovanj, bi jih lahko takoj zapolnil. Kljub trenutnemu primanjkljaju pa je občina v zadnjih letih zgradila le nekaj 100 neprofitnih stanovanj in glede na trenutno dinamiko bo Ljubljana potrebovala 40 let samo, da odpravi ta primanjkljaj. Stanovanjski program sicer zajema ključne cilje za pridobivanje novih javnih najemnih stanovanjskih enot, vendar se ti ukrepi vlečejo in ponavljajo iz leta v leto, dinamika pridobivanja pa se ne povečuje. Letos naj bi bilo tako predanih le 70 že dodeljenih stanovanj, ostali projekti pa so večinoma v zgodnji fazi razvoja. Kot je bilo že izpostavljeno naj bi se tako letos zaključilo dodeljevanje stanovanj upravičencem, ki so bili izbrani na 16. javnem razpisu, ki je bil objavljen že leta 2014. Upravičenci do najemnih stanovanj na 17. javnem razpisu iz leta 2016 bodo kot rečeno vseljeni predvidoma do konca leta 2020. 18. razpis v okviru katerega je sicer na voljo le 150 stanovanj je bil objavljen pred nekaj dnevi. Zanima nas, kdaj bodo redki izbranci iz tega razpisa dobili svoja stanovanja? Dejstvo je namreč, da se število prosilcev za neprofitna stanovanja ne zmanjšuje. Seveda gre pri stanovanjskem vprašanju za širši, državni problem, vendar je premalo zgrajenih stanovanj do neke mere tudi posledica prenizkega vlaganja občine v stanovanjsko gradnjo. V zadnjih letih je občinski stanovanjski sklad od občine prejel skoraj 7 milijonov na leto. Čeprav Ljubljana v stanovanjsko področje vlaga veliko več kot ostale občine, so ta sredstva odločno prenizka. Določen delež sredstev bi občina lahko pridobila z dodatnim zadolževanjem, na kar je bilo že opozorjeno. Stanovanjski zakon iz leta 2017 omogoča zadolževanje javnih stanovanjskih skladov do 10% kapitala sklada z letnim dodatnim povečanjem zadolževanja za 2%. Zadolževanje JSS MOL ne v letu 2017, ne v letu 2018 ni dosegalo dovoljenih 10%, prav tako se takšen ukrep ne predvideva v letu 2019. Glede na to, da si sklad prizadeva za še višjo možnost zadolževanja, kar sicer v Levici podpiramo nas preseneča, da ne izkoristi niti možnosti, ki jih ima po veljavni zakonodaji. Problematična je tudi raba sredstev javnega stanovanjskega sklada MOL. V zadnjih letih je opazen trend vedno večjega sofinanciranja tržnih najemnin do katerih so upravičena gospodinjstva, ki so neuspešno kandidirala na razpisih za neprofitna stanovanja. V zadnjih letih ta sredstva že presegajo sredstva namenjena gradnji novih stanovanj. V letu 2017 je bila subvencionirana tržna najemnina več kot 750 upravičencem, za ta namen je šlo več kot 1,5 milijon evrov. Lani je subvencijo tržne najemnine prejelo skoraj 900 upravičencev in za ta namen je šlo že več kot 2 milijona evrov. Rast deleža in stroškov subvencij tržnih najemnin je tako neposreden odraz pomanjkanja gradnje primernega števila neprofitnih stanovanj. Opozorila bi pa še na problem gentrifikacije mesta, v katerem je pri eni drugi točki govorila že tovarišica Vrečko. Skoraj vsi načrtovani projekti MOL so na obrobju Ljubljane in čeprav MOL razpolaga tudi z zemljišči v Centru mesta očitno za gradnjo neprofitnih stanovanj tukaj ni interesa. V Centru mesta se gradijo le luksuzna stanovanja ali objekti namenjeni turizmu. Ljudje, ki nimajo denarja se tako odriva na periferijo in dodatno izloča iz družbenega življenja mesta, čemur v Levici nasprotujemo. Hvala za besedo.

**GOSPOD ZORAN JANKOVIĆ**

Gospod Ciglar.

**GOSPOD GREGA CIGLAR**

Hvala za besedo gospod župan. Zdej, jaz se bom v svojem stališču osredotoču predvsem na situacijo mladih v Ljubljani. Zdej, v Ljubljani smo imeli situacijo, ko je po mestnem razpisu, ki je bil posebej namenjen mladim, kar je sicer pohvalno in to v Levici absolutno pozdravljamo. Ne pozdravljamo pa tega, da je po tem razpisu potekal žreb za dodelitev 30 stanovanj z neprofitnimi najemninami. Pravzaprav vse v situaciji mladih, ki pač v našem mestu očitno zelo težko odidejo na svoje oziroma se nekako uspejo preselit v neka svoja stanovanja, najeti svoja stanovanja pa pove pravzaprav naslednji podatek. Na omenjen razpis se je, čeprav je bil res omejen na v bistvu majhno skupino mladih do zgolj 29. leta starosti mladih pravzaprav z rednimi dohodki prijavilo več kot 400 mladih zainteresiranih Ljubljančank in Ljubljančanov. No, ta številka bi se verjetno hitro še povzpela, če pomislimo samo na študentske domove, ki zadostijo manj kot odstotku 10.000 študentov, ki pridejo študirat v glavno mesto. Če pa v to računico vzamemo še vse tiste mlade odrasle pravzaprav, ki poskušajo s prihodki od nerednih prekarnih zaposlitev in projektov plačati redne najemnine bi pa ta številka verjetno še bistveno poskočila. Pod črto je v bistvu pomembno predvsem vprašanje ali državna in tukaj pa tudi mestna oblast zgradita dovolj neprofitnih stanovanj, ki so potem namenjena mladim? Jaz mislim, da se lahko strinjamo tako za državno raven, še bolj za državno raven pravzaprav in seveda tudi za mestno, da ne, da na žalost temu ni tako. V Levici smo pač mnenja, da je skrajni čas, da se tega problema lotimo sistemsko, poskrbimo za naše mlade in poskrbimo, da stanovanja ne bodo loterija. Hvala.

**GOSPOD ZORAN JANKOVIĆ**

Gospod Koprivc.

**GOSPOD MAG. MARKO KOPRIVC**

Ja župan, hvala lepa za besedo. Spoštovane svetnice, spoštovani svetniki. No, naj povem, da sem skrbno prebral ta stanovanjski program in so me določene zadeve zaskrbele. Pa naj uvodoma rečem, da je Ljubljana ena tistih občin, ki že vsa leta na nek način dobro skrbi, nadpovprečno za to področje stanovanjske politike in pa najemnih stanovanj. Je pa dejstvo ne, da v državi nekje že od osamosvojitve dalje vlada upal bi se reči popolna odsotnost stanovanjske politike, kar je slabo. Na to smo že večkrat opozarjali. Dejstvo je, da se je že z Jazbinškovim zakonom skoraj v celoti razprodal ta fond najemnih stanovanj in, da se po tistem ni nič konkretnega naredilo. Kar me je kot sem že rekel vse skupaj zaskrbelo in ker sem se osredotočil predvsem na citat iz tega stanovanjskega programa, ki ga bom zdej citiral brez ustreznih zakonodajnih sprememb, ki bodo vzpostavile ustrezno podporno okolje za učinkovito in koherentno stanovanjsko politiko na državni ravni se bo žal nadaljevala trenutna stihija, neusklajenost, predvsem pa počasno a vztrajno propadanje javnega najemnega fonda. Jaz sem danes, ker smo imeli ravno danes poslanska vprašanja v DZ zastavil poslansko vprašanje na to temo ministru, novemu ministru za okolje gospodu Zajcu in pa ministru za finance dr. Bertonclju predvsem glede Bertonclju glede možnosti večjega zadolževanja stanovanjskih skladov. Sicer, kolikor zdej poslušam to niti ni trenutno največji problem, ampak vendarle na dolgi rok jaz mislim, da bi bilo treba omogočiti večje zadolževanje na tem področju. Globalno gledano za državo to ne pomeni nek, neko strašno povečanje zadolžitve. No minister mi je odgovoril nekoliko bi reku večplastno, na eni strani je reku, da je zadolževanje problematično zaradi fiskalnega pravila, da pa, če bi bila to prioriteta države seveda tudi to možno ne. In jaz sem potem še enkrat reku, da upam, da to bo prioriteta države, ker konec koncev zagotavljanje primernih stanovanj predvsem za mlade je ključno pri osamosvajanju mladih, mladih družin ali posameznikov kakorkoli in njihovi nadaljnji rasti in razvoju. Druga zadeva.. tako, da tukaj upajmo, da to bo prioriteta, v koalicijski pogodbi je zapisano tko, da na vsak način jaz se bom zavzemal, da se ta zadeva sprovede dalje. Druga zadeva so pa ostale sistemske rešitve. Minister Zajc jih je kar nekaj napovedal, verjetno jih veliko že tudi poznate. Rečeno pa je bilo, kar me je nekoliko zaskrbelo, da se bo začelo na tem področju delati šele v prvi polovici prihodnjega leta. Omenjeno je bilo pač načelno stališče, s katerim se strinjam, da stanovanjski sklad ne bo gradil za prodajo ampak za oddajo, to je ključno in pomembno. Sprememba neprofitnih najemnin v stroškevne, razlika naj bi se krila iz stanovanjskega evra in pa, kar je zanimiv predlog tudi predlog za garancijo države pri stanovanjskih kreditih, predvsem za mlade, za tiste, tukaj govorimo o nakupu stanovanj, za tiste, ki nimajo službe za nedoločen čas in imajo zaradi tega problem s pridobitvijo kredita. V primeru, da bi se pa izkazalo, da so nezmožni plačevat ta kredit, bi stanovanje prešlo na stanovanjski sklad in bi pač lastnih postal najemnik in plačeval pač najemnino. Tolk zaenkrat, sej pravim, področje je zelo kompleksno. Jaz verjamem tut v koalicijski pogodbi je bilo zapisano, da se bojo naredili neki premiki na tem področju, žal pa res v teh letih od pač osamosvojitve dalje je bilo narejeno mnogo, mnogo premalo. Hvala lepa.

**GOSPOD ZORAN JANKOVIĆ**

Zadnja prijavljena gospa Škrinjar.

**GOSPA MOJCA ŠKRINJAR**

Hvala lepa. Gospod Koprivc, ravnokar ste povedali eno idejo, o kateri sem govorila še v neki drugi službi pred kakimi desetimi leti in to je dobra ideja, da bi seveda država garantirala mladim takrat, kadar morda ostanejo brez krivde brezposelni in ne morejo več plačevati kreditov. Druga stvar pa me zanima ali mesto razmišlja o tem, da bi vzpostavilo nek fond stanovanj, ki bi bila pa lastniška ampak bi se plačevalo to, ta najemnina v bistvu z odplačilom obrokov. Tako, da bi zadolžilo mesto denar za stanovanja, ki bi sčasoma torej z dokončno odplačeva.. s to najemnino štela kot odplačilo obrokov. Namreč Slovenci smo narod, ki imamo največ lastnih stanovanj, lastnih hiš, manj najemniških. Na zahodu boste našli veliko več najemnih stanovanj. Pri nas pa je očitno vrednota to, ne vem zakaj je tako ampak najbrž je to narodna tradicija. In mislim, da bi tudi zelo lepo skrbeli ljudje za ta stanovanja. Vi, mladim, če smem nagovort takole čez klop se morda ne spomnete časov, ko so bila ta neprofitna stanovanja imenovana družbena stanovanja. Res jih je bilo več, res so bila razprodana potem, zato ker je država rabila obratni kapital, da se je lahko sploh vzpostavila ampak v resnici so bila ta stanovanja, ki so bila družbena stanovanja zelo slabo vzdrževana. Ljudje, ki so živeli notri se niso kaj dosti sekirali okrog tega, bo že država, bo že občina, bo že država pobarvala okna in tako dalje. Lastništvo se izkaže vedno za največjo garancijo praviloma, da so tudi stanovanja dobro vzdrževana. Zato je moja pobuda v tem, da dejansko se najde nek fond denarja, s katerim se pomaga ljudem, da nabavijo ta stanovanja in, da z obroki torej s to najemnino v nekem doglednem času recimo v 20. letih poplačajo to stanovanje. Država pa garantira predvsem tistim, ki bi zaradi kakšnih stečajev ostali brez službe. Hvala.

**GOSPOD ZORAN JANKOVIĆ**

Hvala lepa. Zaključujem razpravo. Sašo, en del ti, en del jaz. Izvoli.

**GOSPOD SAŠO RINK**

Hvala lepa. Prvo na vprašanje gospe Kociper glede praznih stanovanj. Seveda, prazna stanovanja so problem po statistiki okrog 20% stanovanjskega fonda ta trenutek prazna ampak to je samo statistična kategorija. Veliko najema je sivga al pa črnega. Poleg tega pa smo Slovenci res nagnjeni zelo k lastništvu in se nekako ne moremo stanovanjskih enot, katerih lastniki smo, četudi jih ne moremo vzdrževat spustit iz rok. Bo že za nekoga. Za hčerko, sina al bo za vnuka al pa za kogarkol drugega. Je pa v pripravi projekt javne najemne službe v skladu s katerimi bi država najemala te stanovanjske enote ali pa javni stanovanjski skladi kdorkoli in te iste stanovanjske enote nato oddajala naprej po ceni, ki je nekoliko nižja od tržne pa še vedno najemojemalec se pravi naš ali pa republiški sklad je tisti, ki poskrbi za celotno menadžiranje tega razmerja. To v tujini dobro teče in verjamem, da bi lahko z nekaj predvsem davčnimi vzpodbudami, ki bi vzpodbudile lastnike teh praznih stanovanjskih enot za njihovo oddajo prišlo do nekega zadovoljivega rezultata. Seveda je pa spet predpogoj po mojem skromnem mnenju, da se določijo davčne vzpodbude za dolgoročni najem, ki vsekakor je v javnem interesu. Sedanja obremenitev najemov in predvsem koristi kratkoročnega oddajanja preko Bookinga in Airbnb-ja vsekakor ne bo pripeljala do tega. Kar se tiče dinamike pridobivanja stanovanjskih enot je ta seveda odvisna predvsem od zmožnosti razvoja projektov, tega projekta, pod črto pa finančnih virov, ki si jih lahko zagotovimo iz lastnih sredstev oziroma prek trasferjev zgolj Mestne občine. Veliko je debate o tem, kako se ne moremo zgledovati po na primer Dunaju. Dunaj je primer neke zgledne stanovanjske politike, pa vendar se moramo zavedati recimo v letu 2017 je Dunaj namenil za stanovanjsko politiko 577 milijonov evrov, za subvencije najemnin, za subvencije prenov tako funkcionalnih kot energetskih in tudi za financiranje stanovanjske gradnje. Od teh 577 milijonov je 400 milijonov prišlo iz državne ravni. Mi smo odvisni zgolj od samega sebe in od lokalne skupnosti, se prav lokalna skupnost je v vsakem primeru v tem trenutku prepuščena sama sebi oziroma ljudje, tisti, ki niso preskrbljeni stanovanjsko so odvisni od vsakokratne politike lokalne skupnosti, kar pa ne more biti primer v neki urejeni državi in jaz pričakujem oziroma upam, da bo zagotovljen nek sistemski vir financiranja, če bi bil govor o nekem stanovanjskem evru sem zelo zadovoljen, sam prvič slišim to besedo, pa vendar jaz upam, da bo nekaj narejeno na tem delu. Problematizirano je bilo tudi je bil tudi znesek subvencije tržnih najemnin, ki jih lokalna skupnost plačuje. Treba je poudarit, da seveda lokalna skupnost nima prav nobene diskrecijske pravice al bo plačala subvencijo tržne najemnine al ne bo plačala. Če dobi zahtevek, odločbo izda Center za socialno delo ta znesek mora plačat a ne. Tako, da na tem delu je mogoče nekoliko nepoznavanja zakonodaje, vendar lokalna skupnost je pač tukaj stisnjena v kot in ta sredstva morajo v primeru upravičenosti posameznika posameznik oziroma lastnikov stanovanja tudi izplačati. Potem je bilo govora o gentrifikaciji centra mesta in dejstvu, da mesto oziroma stanovanjski sklad gradi zgolj na obrobju mesta. Temu seveda absolutno ni res. V lanskem letu smo seveda prodali eno od parcel, ki nam je izboljšala krvno sliko sklada. Kvadratni meter parcel je bil prodan za več kot tisoč evrov. Seveda imamo pa kup projektov, ki so praktično v centru, naveden je projekt Povšetova, 350 stanovanjskih enot, v januarju naslednjega leta je planiran urbanistično arhitekturni natečaj, delamo na Brdu znotraj obvoznice. 174 stanovanjskih enot. Čakamo na gradbeno dovoljenje na Rakovi Jelši 2 156 stanovanjskih enot, Jesihov štradon, Rudnik, znotraj obvoznice praktično blizu Centra..

--------------------------------------------------------zvok, ki napove potek časa, namenjenega za pojasnilo.

..44 stanovanjskih enot se projektira tako, da praktično vsi projekti oziroma velika večina je znotraj obvoznice in komunikacijsko izvrstno povezana. Potem so mladi in žreb. Žreb je seveda morda nek simptom stanovanjske razmere oziroma tega v kakšnem položaju so vsi prosilci. Potrebno je poudarit, vedno se izpostavljajo mladi. Potrebno je poudarit, da so vsi v stiskah. Mladi, stari, tisti v srednjem obdobju. In, da tudi mladim so namenjeni razpisi za neprofitna najemna stanovanja. Mladi dobijo na neprofitnih razpisih dodatne točke. Za mlado družino, za, če imajo predšolske otroke, za izobrazbo in tako naprej. Tako, da veliko prednostnih kategorij v okviru neprofitnih razpisov namenjeno mladih. Razpis za mlade je pa ciljano zgolj za en del mladih oziroma za tiste mlade, ki se postavljajo na noge v smislu, da z kakršnimi koli oblikami delovnega razmerja, ali je to pogodbeno preko študenta ali pa v delovnem razmerju ustvarjajo nek prihodek. Stanovanje dodeljeno s strani mesta oziroma s strani nas pa pomeni samo neko, nek dodaten podstavek, na katerem lahko stojijo in se v končni posledici tudi osamosvojijo. Žreb je pomoje kakor koli se že sliši najbolj nediskriminatorna oblika, s katero posameznik pridobi pač to stanovanjsko enoto točkovanje tudi mladih v tem smislu pa bi pomenilo zgolj to, da nekateri mladi tudi v sanjah ne bi mogli do teh stanovanjskih enot z žrebom, imajo pa vsaj kančen upanja, da pridejo do njih. Tolk. Hvala.

**GOSPOD ZORAN JANKOVIĆ**

Jaz bom tut dodal tle neke stvari, čist.. včasih se mi zdi, da tale vaš nastop ne sodi v to Mestno hišo ampak bi sodil tam na Šubičevo ne. Če se ne motim k ste izpostavu tega ne, vi imate nek program pa ste koalicijski partner al ne vem kako se temu reče, kokoalicija ne, pa dajte uredit. Ampak omenu bi sam ene par stvari take še, kar je Sašo reku. Dunaj je dal iz svojega proračuna 177 milijonov lani za stanovanja. Pri proračunu 15 milijard. In primerjite pol z Ljubljano in boste ugotovil, da smo mi tudi tu, pa Dunaj vela kot mesto, ki je to najbolj uredilo. Res pa je, da je pri nas, da je ta želja po lastništvu ne v Evropi najbolj izražena. Tržne subvencije, takoj se ji odrečemo sam spremente zakon, naj država plačuje, ful smo veseli ne. To, to, evo boste velko piko pr men dobil sam to zmente se, da da zmanjšajo stroške občin, kajti te tržne subvencije nažalost ne največ plačuje Ljubljana. Ker mi, mi imamo priliv te občine na dnevu odprtih vrat. Občane sosednjih občin, zadnjič z Iga.. župan, mi mormo tle kandidirat, mi smo tut del Ljubljane, smo bili včasih občina, smo plačeval za ta prispevek Ljubljani, pri nas ni nobenih stanovanj. Da ne rečem, to kar govorite, da se število prosilcev ne zmanjšuje. Ja, ker se preseljujejo za stalno v Ljubljano zato lahko kandidira. Se prijavijo v Ljubljano, da lahko kandidira. Potem je bilo rečen, ne bom ponavljal to na obrobju. Jaz sem zdej prizadet, jaz živim čist na obrobju pri obvoznici na Rudniku ne, zdej ne vem al sem jaz tut zdegrediran. Vi, ki imate tle možnost v strogem centru mesta ne vsaka vam čast ne. Ene poznam, ki imajo tle hiše ne zelo blizu Ljubljanice ne tko, da ne vem, jaz bi se vzdržal teh besed. Res bi se vzdržal. Bi pa reku, da je Brdo ne verjetno tut obrobje, na Brdu se gradi 700 novih neprofitnih stanovanj. 570 s strani Republiškega sklada gre v najem in pa 174 z našega ne. Žreb je povedu ne. Ampak jaz bom dodal še eno stvar. Žreb, k smo odobraval, da gremo v žreb, ker smo vedli, da bo več ponudb, je to, da pokažemo državi, da ne izpolni tiste, ker vse, vsi kandidati z zadnjih 10 let so govoril.. mi bomo uredili stanovanja za mlade, da ne bodo odhajali ven. Zdej imajo priliko. Pokazal smo, da se da to naredit, naj država naredi. In še k govorimo o državi. Če sem jaz nekje zasledil je zagotovilo koalicije in s podporo, da bo šlo 0,4% proračuna za stanovanjsko gradnjo. To pomeni 50 milijonov letno. Kar pomeni 500 stanovanj vsako leto za stare in mlade. Če bo 500 stanovanj + občinski skladi bomo hitro zapolnili. In še zadnje ne. Ta mladi ne. E, gospa Škrinjar, če bi vi mene izvolili leta 2012, k me niste ne za predsednika vlade bi točno to naredil, kar ste tle predlagal ne. Skozi najemnino bi postal lastnik stanovanja. Pa niste, ste se sami izvolili sebe, pa niste to naredil ne, pa še drugi niso ne, tko da je to odgovor.

... /// ... iz dvorane – nerazumljivo ... ///

**GOSPOD ZORAN JANKOVIĆ**

E, to ne veste ne. Zaenkrat jaz imam za razliko od vas tist kar rečem naredim ne, to je bistvena razlika. Ugotavljam navzočnost po celotni točki. Sem se dobr nauču ne. Pa jaz tle o tem mestu velik vem ne. Rezultat navzočnosti: 39.

**Glasovanje poteka o prvem PREDLOGU SKLEPA: Mestni svete Mestne občine Ljubljana sprejme Stanovanjski program Mestne občine Ljubljana 2019 – 2022.**

**Prosim za vaš glas.**

**35 ZA**

**0 PROTI.**

Škoda, ker ne mormo sprejet tle še program za parlament. Kr tlele ga sprejmemo bi bilo na tem področju super.

**Glasovanje o drugem PREDLOGU SKLEPA: Mestni svet Mestne občine Ljubljana sprejme Predlog Rebalansa finančnega načrta Javnega stanovanjskega sklada Mestne občine Ljubljana za leto 2019.**

**Prosim za vaš glas.**

**31 ZA**

**0 PROTI**

**Sprejeto.**

Hvala lepa gospod Rink. Lift maš za dol. Te ni treba nosit. K smo te tle nosil gor. Gremo na točko 11.

**AD 11. PREDLOG SKLEPA O MREŽI JAVNE LEKARNIŠKE DEJAVNOTI NA PRIMARNI RAVNI NA OBMOČJU MESTNE OBČINE LJUBLJANA**

Gradivo ste prejeli s sklicem seje, po sklicu ste prejeli poročilo pristojnega odbora. Prosim gospo Klančar za uvodno obrazložitev.

**GOSPA TILKA KLANČAR**

Hvala lepa za besedo gospod župan. Spoštovane svetnice, spoštovani svetniki. Skladno z Zakonom o zdravstveni dejavnosti občine določajo in zagotavljajo mrežo javne zdravstvene službe, kamor na primarni ravni, kamor sodi tudi lekarniška dejavnost, ki je podrobneje urejena v Zakonu o lekarniški dejavnosti. V Mestni občini Ljubljana to dejavnost opravlja Javni zavod Lekarna Ljubljana v 28 lekarnah in 14 koncesionarjev. Za vzpostavitev nove lekarne zakon po novem določa 4 pogoje in sicer potrebe prebivalstva, število prebivalcev na gravitacijskem območju, cestno razdaljo med lekarnami in prisotnost zdravstvene dejavnosti. Na osnovi tega predlagamo, da se ne območju Mestne občine Ljubljana do leta 2030 načrtuje delovanje 60 lekarn. Ob obstoječem številu 42 lekarn bi se v letu 2019 odprle vsaj 3 nove lekarne, v letu 2020 pa vsaj 2 novi lekarni na naslovih kot je navedeno v sklepu. Hvala lepa.

**GOSPOD ZORAN JANKOVIĆ**

Hvala lepa. Gospa Škrinjar stališče odbora prosim.

**GOSPA MOJCA ŠKRINJAR**

Odbor za zdravje in socialno varstvo podpira sprejem Predloga Sklepa o mreži javne lekarniške dejavnosti na primarni ravni in območju Mestne občine Ljubljana.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Statutarno pravna komisija ugotavlja, da nima pripomb pravne narave.

**GOSPOD ZORAN JANKOVIĆ**

Razprava. Upa. Sam moment. Gospa Škrinjar, izvolte.

**GOSPA MOJCA ŠKRINJAR**

Hvala lepa za besedo. Torej o Lekarni Ljubljana lahko rečemo, da deluje zelo uspešno in jaz ji lahko želim tudi nadaljnjega uspešnega delovanja, ne zgolj zaradi tega kot Ljubljančanka, ampak tudi zaradi tega, ker sem pač v svetu tega zavoda in seveda želim, da bi delal uspešno. Hkrati pa izražam nekoliko bojazni. Namreč gre za to, da Lekarna Ljubljana s tem tempom lahko postane prevladujoč oziroma skoraj monopolist v Ljubljanskem prostoru. Namreč, če pogledam stvari se lahko tudi sprevržejo samim sebi v nasprotje. Če smo prej govorili o čudovitem razvoju turizma v Ljubljani in seveda sama ga spremljam od leta 2010 in vidim ta silovit razvoj in pohvalim to. Pa hkrati srečamo potem tudi nasprotje tega, o čemer je govorila dr. Vrečkova, malo nekaj točk nazaj. Praktično danes lahko Japonec sreča Japonca v Ljubljani. Hočem rečt, da gre za to, da se lahko svoje nasprotje spremeni. Torej, če je nekaj zelo uspešno lahko postane tudi čudno. Tko kot še enkrat povem, kar je gospa Vrečkova prej govorila. Namreč biti, da lahko odpiraš podružnice po obrobju moraš biti močna firma, to drži in to je Lekarna Ljubljana dejansko je. Hkrati pa s tem, ko postaja tako močna tudi ne dopušča konkurence. Ko pa ni več konkurence, se pa lahko cene višajo. In tega, dobr mamo regulirane cene in mamo neregulirane cene in te cene so potem višje, zaradi tega pa lahko tudi prebivalci trpijo določene posledice. Hočem reči, da me skrbi o tem ali kako se bo Lekarna Ljubljana nadalje razvijala in ali bomo imeli prebivalci Ljubljane dostopne cene določenih zadev, ki niso torej zdravil oziroma drugih prodajnih artiklov, ki niso državno regulirane. Hvala.

**GOSPOD ZORAN JANKOVIĆ**

Gospod Minodraš.

**GOSPOD UROŠ MINODRAŠ**

Ja, hvala za besedo, jaz upam, da bom dons.. pa bom pršu do konca svojga izvajanja. Mogoče pa. No, to je že optimistično. V enem izmed osrednjih medijev je bilo v januarju letos zaslediti, da mora MOL urediti soustanoviteljstvo s kar 21 občinami, v katerih ima Lekarna Ljubljana trenutno že delujoče poslovne enote. Nakar naj bi nasprotoval Odlok o uskladitvi ustanovitvenega akta Javnega zavoda Lekarna Ljubljana, na podlagi katerega danes sprejemamo sklep o mreži javne lekarniškega dejavnosti na primarni ravni in na območju Mestne občine Ljubljana, ki pa preden je oktobra 2018 sprejela odlok za mnenje sploh naj ne bi zaprosila. Ne Lekarniška zbornica Slovenije in tudi ne Ministrstvo za zdravje se tako glede ustreznosti odloka nista izrekla. Torej mnenje oziroma soglasje nista bila podana. V odloku MOL namreč soustanoviteljstva Lekarne ne prenaša na druge občine kot to predvideva Zakon o lekarniški dejavnosti pač pa zgolj navaja, da zavod opravlja dejavnost na območju drugih lokalnih skupnosti in na osnovi … /// … nerazumljivo … /// pogodb med lokalnima skupnostima ali na osnovi obstoječega … /// … nerazumljivo … /// stanja. V zvezi s tem se pojavlja vprašanje kaj se bo zgodilo v primeru, da se odlok MOL, ki je podlaga za sprejem današnjega sklepa izkaže za neustreznega oziroma se izkaže, da je v nasprotju z veljavnim Zakonom o lekarniški dejavnosti. Mestna občina je namreč mnenja, da naj bi navedena ureditev, ki jo predvideva Zakon o lekarniški dejavnosti, torej glede soustanoviteljstva veljala zgolj za nove javne lekarniške zavode, kar pa ne drži. Zanima me še ali je MOL dobila opozorilo s strani ministrstva za zdravje, da torej splošni akt uskladi z zakonom? Namreč rok se je iztekel konec januarja. Taka neuskladitev ima za posledico seveda postopek pred ustavnim sodiščem, ki bi ga v tem primeru sprožilo, verjetno ga bo sprožilo Ministrstvo za zdravje. No, potem pa še, ko danes beremo v medijih ne je ustavno sodišče v zadevi Lekarn Bitenc odločilo v prid lekarni. Sprašujem, kolikšne sodne in odvetniške stroške je imela MOL v sodnih postopkih v povezavi s to lekarno? Hvala za pojasnilo.

**GOSPOD ZORAN JANKOVIĆ**

Gospa Sojar, zadnja prijavljena.

**GOSPA MOJCA SOJAR**

Mene je pa zmotil četrti člen v tem gradivu, ki piše na območju MOL izvajajo lekarniško dejavnost na primarni ravni Lekarna Ljubljana in koncesionarji, če javni zavod ne more zagotavljati opravljanje dejavnosti v obsegu kot je določen z mrežo in tako naprej. To pomeni, da koncesionar lahko odpre lekarno samo v primeru, če Lekarna Ljubljana ne more odpreti svoje enote. A to prav tako razumem? Ker, če je to tako se mi zdi pa to precej diskriminatorno ravno tako, kot da ni dana morda sploh možnost v sosednjih občinah, kamor Lekarna Ljubljana širi svojo dejavnost in bi gotovo tudi te občine same lahko zagotovile koncesionarju ali pač nekomu, da bi tam odpru svojo lekarno. Zato bi prosila odgovor, ker prej pri turizmu nisem dobila odgovorov na svoja vprašanja vsa, kaj je s tem četrtim členom?

**GOSPOD ZORAN JANKOVIĆ**

Gospa Sever.

**GOSPA KSENIJA SEVER**

Še zadnjič hvala za besedo gospod župan. Jaz pa imam vprašanje glede odprtja lekarn v letu 2019. Navedeno je, da bo odprta lekarna na Vilharjevi cesti v sklopu medicinskega centra. Glede dolge časovnice me zanima kaj je s to lekarno? Kajti na seji v septembru 2017 smo obravnavali nakup prostorov za lekarno na Vilharjevi cesti od podjetja Interblok d.d.. V predlogu je bilo zapisano, da bodo prostori urejeni, dokončani po zahtevah za izvajanje lekarniške dejavnosti do konca leta 2017. Takrat, kot še tudi danes je stanje v prehodu enako, če gledamo pravilno. Torej, nič se ne dela. Cena za nakup dokončanih prostorov za lekarniško dejavnost je bila 319.893 eur. Zato sprašujem, kdaj bodo prostori predani v uporabo in ali je bilo plačilo kupnine, kajti po ERAR sem zasledila, da naj bi bila kupnina delno v novembru 2017, ostalo pa v decembru 2018 nakazana sicer nekaj več, 325.000 eur, če gre seveda za to pogodbo? Kaj je vzrok, da lekarne ni od leta 2017? Hvala.

**GOSPOD ZORAN JANKOVIĆ**

Zdej pa zaključujem. Ko bo pred glasovanje obrazložitev. Zdej tkole, vi štirje, k ste se javil ne, da al pa bom reku prvi trije ne, kot da ne bi bili v mestnem svetu ne v korist Ljubljane ne ampak drugje. Pa bom začel odgovarjat ne. Gospa Škrinjar pravi Ljubljanska Lekarna lahko postane monopolist. 28 lekarn ima naša lekarna, 14 jih je zasebnih. Ampak je treba vedeti, da ima naša lekarna ob 28 ima še 24 v drugih ruralnih občinah, da kdo narobe zastopu. In tle ne more postat monopolist iz enega samega razloga. Cene za zdravila določa država za vse isto, kjer koli se nahaja, za ostalo tržno blago je pa vsaj v Ljubljani dost konkurence po trgovinah, se pravi vi se lahko odločite za planice kupit v lekarni al pa v Mercatorju recimo, da ne rečem kakšno drugo trgovsko verigo, Mercator mi je pri srcu. Tko, da to, kar je gospod Minodraš razlagu ne, pomoje bi bilo bolj, da je prekinu ne, ker nisem siguren, da je gospod Minodraš tisti, ki je tolmačil zakon. Jaz pa trdim vse, kar je navedu ne je napačno. Napačno in pustmo tistim, k se to ukvarjajo ne, da ne bomo se skliceval na razne ne zasebne koncesionarke, ki nas.. do Bruslja, ki hočejo drugače.. torej, po zakonu, to kar vi pravte, da ne ponavljam nimate prav. In to imamo vsi mnenja. Ampak glejte..

... /// ... iz dvorane – nerazumljivo ... ///

**GOSPOD ZORAN JANKOVIĆ**

Gospod Minodraš jaz sem zelo tih. Gospa Sojar pravi, da je to lahko problematičen ta četrti člen. Ampak to zakon predvideva, da javni zavod nudi storitev, če ne zadostuje, se pa delajo koncesije. Vam bo kolegica Tilka ne povedala kateri člen, jaz se v to ne spoznam. In to, kar vi sprašujete ne, odgovor je zelo enostaven in preprost ne. Vprašte se zakaj ne delajo na ministrstvu za zdravje ne? Čakamo dovoljenje, vse je pripravljeno za otvoritev. Je treba verifikacijo in se pregovarjamo in tožimo z Ministrstvom za zdravje, da nam naredi verifikacijo ne. Tko, da bi bilo fajn, da to vprašanje postavte spet nekam drugam ne tlele ne. Pa te menjave ministrov k so ble ne so pač do tega pripeljale da to kar sem zdej reku ne. Gospod Jakopovič. Ni odgovora. Ko se zaključi, to je pa treba, ko se zaključi sem počaku, da so vsi povedal in konc, ni več odgovora na repliko.

... /// ... iz dvorane – nerazumljivo ... ///

**GOSPOD ZORAN JANKOVIĆ**

Predlagate nezakonite zahteve. Jaz to, … /// … nerazumljivo … /// mnenja in pravm še enkrat, to bomo prepustili tistim, ki to delajo ne. Vi ste svoje povedu, jaz sem povedu pa svoje, konc. Gospod Minodraš. Obrazložitev glasu gospod Jakopovič.

**GOSPOD MILAN JAKOPOVIČ**

Hvala lepa za besedo. Predlog sklepa, s katerim se določa mreža javne lekarniške dejavnosti na območju MOL v svetniškem klubu Levica podpiramo. Glede na to, da se v zadnjih desetih letih lekarniške koncesije ne podeljujejo več je pričakovati, da koncesijskih lekarn po preteku koncesijske dobe ne bo več. Trenutno se lahko presežki javnih lekarn porabijo samo za razvoj zdravstvene dejavnosti v občini, kar za koncesionarje ne velja. Ob sprejemanju novega Zakona o lekarniški dejavnosti žal takratna koalicija ni podprla zahteve levice, da bi koncesionarji občinam plačevali koncesijsko dajatev, kjer bi se sredstva lahko namenjala nazaj v zdravstveno dejavnost. Že tukaj je razlika očitna. V svetniškem klubu Levica podpiramo mrežo javne lekarniške dejavnosti in hkrati poudarjamo naše stališče, da je ta dejavnost splošnega pomena in se mora izvajati na nepridobiten način. Pomeni, da poslovanje ne sme biti usmerjeno k ustvarjanju dobičkov in, da morajo biti presežki porabljeni za razvoj in izboljšanje storitev.

**GOSPOD ZORAN JANKOVIĆ**

Hvala lepa. Gospa Vuk. Obrazložitev glasu.

**GOSPA MARTINA VUK**

Hvala lepa. Tudi sama tako kot celotna svetniška skupina socialnih demokratov bom podprla ta Sklep o mreži javne lekarniške dejavnosti zato, ker je za javne storitve ključno, da obstaja mreža. Mreža namreč tako kot je mreža šol, mreža vrtcev in mreža zdravstvenih domov oziroma primarnega zdravstva, tako je tudi mreža lekarn tistega ključnega pomena zato, da ljudem zagotovimo enako dostopnost in enako kakovost. In javna mreža je tista, ki to enako dostopnost in enako kakovost lahko zagotavlja. Vedno je tako da, če država ali občina v tistem primeru, kjer je občina pristojna ne more mreže zagotoviti z lastnimi inštitucijami takrat lahko podeli koncesijo. Koncesija je vedno dopolnilo javni mreži, ko se ta javna mreža ne more zagotoviti z javnimi ustanovami, zato je to pomembno. Hvala lepa.

**GOSPOD ZORAN JANKOVIĆ**

Ugotavljam navzočnost po celotni točki. Hvala obema. Rezultat navzočnosti: 39.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Sklepa o mreži javne lekarniške dejavnosti na primarni ravni na območju Mestne občine Ljubljana.**

**Prosim za vaš glas.**

**29 ZA**

**2 PROTI**

**Sprejeto.**

Gremo na točko 12 dnevnega reda.

**AD 12. POROČILO O IZVAJANJU STRATEGIJE RAZVOJA KULTURE V MESTNI OBČINI LJUBLJANA 2016 – 2019 ZA LETO 2018**

Gradivo ste prejeli, po sklicu ste prejeli še poročilo pristojnega odbora. Prosim gospo Demšič za uvodno kratko obrazložitev.

**GOSPA MAG. MATEJA DEMŠIČ**

Spoštovani župan, spoštovana podžupanja, podžupani, mestne svetnice in svetniki. Pred vami je tretje Poročilo predzadnjega leta izvajanja strateškega dokumenta razvoja kulture v Ljubljani. Poročilo tudi letos govori o visoki uspešnosti doseganja zastavljenih ciljev iz strateškega dokumenta, kar je bilo mogoče uresničiti le s strukturnimi in kulturnimi politikami in stabilnim delovanjem MOL-a kot ustanoviteljice javnih zavodov in hkrati MOL-a kot sofinancerke nevladnega sektorja. Žal že od leta 2017 nimamo nacionalne kulturne strategije, kar postaja sistemska težava, ki vpliva med drugim tudi na naše delo. In navkljub temu dejstvu v MOL-u na najbolj optimalen način zagotavljamo stabilne pogoje za delovanje vseh izvajalcev kulturnih programov. Tako nevladnih kot javnih zavodov. Pri tem poudarjam, da so vsi naši javni zavodi tudi lansko finančno leto 2018 zaključili pozitivno. Teh javnih zavodov je 11. Poudarek kulturni politiki z našega strateškega dokumenta v letu 2018 je bil krepitev položaja nevladnih kulturnih organizacij. To nismo dosegali samo z dodanimi programskimi in projektnimi sredstvi ampak in tudi takrat, ko je bilo to mogoče z zagotavljanjem prostorskih kapacitet. Ampak s stalnim dialogom, strukturiranim dialogom, ki poteka v dialoški skupini z nevladnim sektorjem v tako imenovani delovni skupini MOL za trajni dialog z nevladnimi organizacijami. V letu 2018 smo prvič izvedli nov dvoletni javni razpis za sofinanciranje festivalov in izbrali 6 izvajalcev. In javni razpoziv za dofinanciranje projektov izbranih na razpisnih programih EU-ja ustvarjalna Evropa pri podprogramu kultura. Ker, ne samo zato, ker strateški dokument pravi tako, ampak ker sami globoko verjamemo, da se lahko vsebinsko uspešen krog umetniškega ustvarjanja realizira le v sodelovanju smo pri vseh umetniških zvrsteh in pri vseh razpisih podpirali in vzpodbujali sodelovanje med javnimi zavodi, med javnimi zavodi in nevladnimi organizacijami in med nevladnimi organizacijami ter posameznimi ustvarjalci. Pri izvedbi programa ali v obliki koprodukciji ali v oblikah produkcijskega sodelovanja. In rezultati so tukaj. Naj omenim samo nekaj njih. Slovensko mladinsko gledališče in CUK Kino Šiška, predstava Odilo, Oratorij, predstava, ki obudi in potem takoj pokoplje najhujšega slovenskega nacista Globočnika. Via Negativa, Zavod Pekinpah in Kino Šiška. Predstava skupaj. Šest urna predstava Leje Jurišić in Marka Mandića, ki je prejela Borštnikovo nagrado po presoji žirije in nagrado društva gledaliških kritikov in teatrologov za najboljšo uprizoritev pretekle sezone. Še posebej izpostavljam sodelovanje Slovenskega mladinskega gledališča in Zavoda Maska. Oba kurirata projekt Nova pošta. Tam je nastala predstava Žige Divjaka 6. Predstava je prejemnica velike Borštnikove nagrade in opomin slovenskemu nacionalizmu in sprejemanju ali nesprejemanju mladih migrantov. V letu 2018 smo začeli pripravljati kandidaturo Ljubljane za pridobitev naslova Evropska prestolnica kulture 2020 – 2025. Verjamemo pač, da bo Ljubljana odlična kandidatka za ta naslov, z idejo mesta, ki temelji na povezovanju, na kulturnem ustvarjanju z izjemno raznoliko in kakovostno kulturno ponudbo. V našo kandidaturo vpletamo vrednote kot so spoštovanje, solidarnost, svoboda ustvarjanja in umetniškega izražanja. Leto 2018 je bilo za nas tudi v znamenju jubilejev in obletnic. Stota oblektnica Slovenskega literalnega velikana Cankarja se je odrazila na več razstavah, predvsem spet poudarjam v sodelovanju tako z Cankarjevim domom, z razstavami nevladnih organizacij, na Ljubljanskem gradu, v Mestnem muzeju in izpostavljam monografijo oziroma tako imenovani Ris roman. Cankar, oziroma Ris roman, ki ga sicer lahko berete v Mladini Ivan Cankar Podobe iz življenja, avtorjev glavnega kustosa našega Mestnega muzeja in Zorana Smiljanića. To poudarjam zato, ker je ta Ris roman na Slovenskem knjižnem sejmu izbran s strani obiskovalcev za knjigo leta. In leto je bilo pomembno tudi za naše nevladne organizacije, tako je zdaj že legendarna Galerija Škuc praznovala 40. obletnico s tremi problemskimi razstavami, hkrati pa so naši javni zavodi, naše Lutkovno gledališče je postalo 70. letnik in v tej sezoni potolklo vse rekorde gostovanj v tujini in izvedb dogodkov doma. Mestni Kinodvor je v letu 2018 praznoval 10 let izjemno uspešnega delovanja in prebil magično mejo milijona obiskovalcev. Kinodvor sam je tisti prostor v Sloveniji oziroma v Ljubljani, ki je prostor prezentacije slovenskega filma, zato ni čudno, da sta prav dva filma izmed treh najbolj gledanih lanskega leta prav slovenska filma. No, in dobil je še 188 novih stolov. Deseto obletnico smo praznovali pri kulturno umetnostnem festivalu oziroma festivalu kulturno umetnostne vzgoje Bobri. Bobri so doživeli skorajda 15000 obiskovalcev in se v letu 2018 ukvarjali s poezijo. Deseto obletnico smo praznovali tudi pri Festivalu Junij v Ljubljani. Junij v Ljubljani je tisti festival v juniju na Kongresnem trgu, ki predstavlja verjetno najbolj zanimivo produkcijo nevladnih organizacij in javnih zavodov. Na področju uprizoritvenih umetnosti bom izpostavila samo nekaj poudarkov. Mestno gledališče ljubljansko nadaljuje z odličnim programom in hkrati sistematično skrbi za nova slovenska dramska besedila, ki jih potem tudi uprizori. En od teh je pravkar nagrajeno delo režiserja Nejca Gazvode. Slovensko mladinsko gledališče je letošnjo sezono odprlo, sezono 2018 – 2019 s premiero 10-urne mojstrovine *še ni naslova* Prešernove nagrajenke Simone Semenič. Poudarjam pa tudi zato, ker je prav ta predstava dobila ponavadi ne nujno, verjetno kombinacijo tako nagrado strokovne žirije na Tednu Slovenske drame kot tudi nagrado občinstva. Pri uprizoritvenih umetnostih ne moremo mimo nevladnih organizacij, zato izpostavljam Zavod EN-KNAP, Zavod Bunker z izvedbo festivala Mladi levi, še posebej poudarjam pa dve društvi oziroma zavoda. Društvo Mesto žensk in Plesni teater Ljubljana. Oba sta dobila s strani Evropske mreže festivalov tako imenovano nalepko *izreden festival.* Še Mini teater Ljubljana, ki je sicer majhno, a prodorno gledališče, ki je sodelovalo v lanskem letu prav tako na Borštnikove srečanju nagrajeni predstavi naš razred. Na področju vizualnih umetnosti podpiramo 7 programcev iz področja nevladnih organizacij. Izpostavljam projekt Svetlobne gverile in delo kulturno umetniškega društva Mreža iz Metelkove, ki je skupaj z Akademijo za likovno umetnost začela z novim programom trajnega sodelovanja, predvsem z namenom vzpostavitve podpornih programov, ki spodbujajo uspešen vstop bodočih diplomantov te akademije v umetniški sistem oziroma na trg dela. Naj povem tudi, da v okviru oddelka upravljamo z galerijskimi prostori Mestne hiše in Galerije Kresija. Izvedli smo 48 razstav in 60 vzporednih oziroma spremljevalnih prireditev. Pri javnih zavodih bom omenila samo nekaj dogodkov, ki so pomembni Mednarodni grafični likovni center, ki čez slaba dva meseca odpira Grafični bienale, je pripravil razstavo o Riku Debenjaku, uspešno razstavo Davida Lyncha, poudarjam pa razstavo ikone svetovnega grafičnega oblikovanja Miltona Glaser-ja, ki jih je ustvaril v zadnjih 50. letih. Poudarjam to zato, ker je avtor skupaj s svojim sodelavcem Mirkom Iličem Ljubljani podaril 35 najboljših del vključno z legendarnim plakatom *I love New York*, se pravi tale s srcem, tale je zdej tudi v Ljubljani. Muzeji in galerije mesta Ljubljane so presegle prva pričakovanja za leto 2018, v muzeju in galerijah se že pripravljajo tudi s programom na obnovljeno Cukrarno, ki se je začela obnavljati lani avgusta, hkrati pa so v Mestni galeriji, če izpostavim pripravili pregledno razstavo konceptualnega umetnika 60 let njegovega dela Tomislava Gotovca, nadaljevali z delom v Tobačni 001, ko gre za mlade umetnike. Galerija Jakopič je bila celo leto posvečena fotografiji. Kino Šiška upravlja z DobroVago, ki je pod arkadami na ljubljanski tržnici. DobraVaga je lani izvedla 43 samostojnih in skupinskih razstav. Če se dotaknem še glasbe, tukaj je 14 nevladnih programskih, to pomeni 4-letnih izvajalcev podpiramo 10 glasbenih festivalov zelo raznolikih glasbenih žanrov. Izvedli smo tako imenovani dan glasbe, na področju glasbe delujeta sicer dva javna zavoda Festival Ljubljana, ki je začel spektakularno 66 izvedbo s katalonsko La Fura dels Baus, sodeluje z mladimi v programu Mladi virtuozi in hkrati z izobraževalnim sistemom. Festival ni več samo poleten ampak tudi zimski del programa se izvaja že januarja in februarja. Kino Šiška je sicer beležil rekordni obisk, izvedel več festivalov, predvsem tukaj poudarjamo Ment, MENT platforma in CoFestival ter Festival stripa Tinta. Na področju intermedijskih dejavnosti javni zavod ne obstaja, vendar te vsebine vključuje MGML v Festivalu Indigo,..

---------------------------------------------------zvok, ki napove potek časa, namenjenega za obrazložitev.

..ki je potekal pod naslovom Govorice. Izpostavljam nevladni projekt Zavoda Kersnikova, Prešernovo nagrajenko Majo Smrekar s serijo K9 Topologija in sodelovanje Zavoda CONA z Botaničnim vrtom. Na področju knjige smo izvedli projekt oziroma program..

---------------------------------------------------zvok, ki napove potek časa, namenjenega za obrazložitev.

**GOSPOD ZORAN JANKOVIĆ**

Mateja, hvala lepa.

**GOSPA MAG. MATEJA DEMŠIČ**

No, velja. Preveč mamo.

**GOSPOD ZORAN JANKOVIĆ**

Ja, preveč je za 10 minut. Gospod Matić, stališče odbora prosim.

**GOSPOD DR. DRAGAN MATIĆ**

Odbor za kulturo in raziskovalno dejavnost je obravnaval Poročilo o izvajanju Strategije razvoja kulture v Mestni občini Ljubljana 2016 – 2019 za leto 2018 in izglasoval sklep s 4 glasovi ZA in z nobenim proti, da predlaga sprejem poročila mestnemu svetu občine Ljubljana.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Statutarno pravna komisija je obravnavala tako Poročilo o izvajanju strategije kot tudi Predlog Sklepa o dopolnitvah Sklepa o ustanovitvi.. a to pa šele pride ne. Skratka in pri tej točki ni imela nobenega pravnega pomisleka. Hvala.

**GOSPOD ZORAN JANKOVIĆ**

Hvala. Razprava prosim. Izvolte ga. Vrečko.

**GOSPA DR. ASTA VREČKO**

Najlepša hvala za besedo gospod župan. Hvala načelnici za poročilo. Mestna občina Ljubljana vsekakor upravlja z veliko kulturnimi zavodi..

------------------------------------------------------------------KONEC POSNETKA ŠT. 20190415\_173915

..ki nudijo pester kulturno in umetniški program v Ljubljani in v Levici bi na tej točki želeli pohvaliti MOL, ki precej izdatneje kot druge mestne občine financira kulturne zavode, kar omogoča kvaliteten razvoj kulture in umetnosti. Nemoteno delovanje kulturnih ustanov tako mestnih zavodov kot pa tudi nevladnih organizacij, ki prispevajo k raznovrstveni kulturni … /// … nerazumljivo … /// v mestu. Nažalost pa se nam sicer kljub temu, da se odpirajo novi zavodi, najbrž je do tega še hotla gospa načelnica pridet kot je Cukrarna, kar vsekakor pozdravljamo to ustanovo, da mogoče bi lahko se trend še malo bolj vendarle obrnil v smer centralizacije tut pri točki na turizmu je bilo to zaznat, da bi lahko bilo potrebno. Glede na to, da je pred nami še eno leto izvajanja strategije bi želeli v Levici opozoriti na to, da kot piše v Strategiji MOL, MOL aktivno sodeluje v delovni skupini Ministrstva za kulturo Republike Slovenije pri pripravi vsebin za nominacijo Brezčasna humanistična arhitekturna dediščina Jožeta Plečnika v Ljubljani, da se ta uvrsti na UNESCO-v seznam kulturne in naravne dediščine. In ob tem je eden izmed pomembnih spomenikov ravno paradoksalno v MOL, ki najbolj nezadržno propada. Mesto ima tukaj nalogo, da zaščiti svojo kulturno dediščino in varstvo kulturne dediščine mora biti v javnem interesu. In kot delni lastnici ZVKD MOL-u narekuje, da s kulturno dediščino ravnamo tako, da se zagotavlja čim večja ohranitev njenih kulturnih vrednot za prihodnost. Zato vendarle menimo, da v zvezi s Plečnikovim stadionom se ta kulturna strategija ne izvaja v zadostni meri. Dvom o tem koliko se izvaja smo že izpostavili tudi na prejšnjih sejah in dvom o neoporečnosti obnove in načrtih so izpostavili tudi različni strokovnjaki na področju varovanja dediščine in kulture. Zato prav tukaj želimo še enkrat opozoriti MOL, da morda razmisli o naslednjih korakih v zvezi s Plečnikovim stadionom in tudi da ponovno razmisli o tem na kakšen način naj bi se uporabljal. Ta uporaba mora biti skupnostna in trajnostna, kar pa predviden načrt ne predvideva. Naslednja stvar, ki jo želimo izpostaviti so načrti v zvezi s Centrom Rog, kjer MOL namerava že letos pristopiti sodeč po strategiji k začetku gradnje projekta Center Rog. Kot vemo je trenutno opuščena tovarna Rog v rokah uporabnikov umetnikov in aktivistov, ki so leta 2006 zasedle več desetletij zapuščeno tovarno kot odgovor na privatizacijo in plenjenje skupnega premoženja ter izginjanje skupnostnega prostora. Pred tem je bil objekt prazen. Trenutno se v avtonomnem Centru Rog odvija neodvisna in nekomercialna kultura. Avtonomni kulturi, avtonomna kultura in avtonomni prostori v mestu vsekakor lahko vsem večjim mestom ponudijo možnost drugačnega načina upravljanja in organiziranja in zato so zelo pomemben del urbanih središč med katere spada tudi Ljubljana. Menimo, da mestna oblast mora znati prisluhniti tudi drugačnemu načinu delovanja, ga spodbujati in tudi v takšni obliki samoorganizacije. Namreč … /// … nerazumljivo … /// ravno tiste vsebine, ki mogoče drugače se nimajo možnost razviti v bolj institucionalnih oblikah. Tovrstne skupnosti navadno razmišljajo izven ustaljenih družbenih okvirov, delujejo s solidarnostjo in nekomercialnostno. In zaradi tega je naše vprašanje usmerjeno v prihodnost Centra Rog. Zanima nas ali bi ob sodelovanju uporabnikov in uporabnic Roga bilo možno premisliti še enkrat načrte MOL in ali bi bilo možno se ponovno usesti z njimi za mizo in najti konstruktivno rešitev za uporabo teh prostorov. Tolk. Hvala lepa.

**GOSPOD ZORAN JANKOVIĆ**

Gospa Sojar.

**GOSPA MOJCA SOJAR**

Ja, hvala za besedo. Mi je bilo prav žal, da gospa Mateja Demšič ni uspela dokončat svojega poročila, ker ima res veliko za povedat, ker se na področju kulture v Ljubljani res veliko dogaja. Če sem jaz mal gledala te razpredelnice sem žal tudi ugotavljala, da kar nekaj javnim zavodom pada delež lastnih prihodkov, to pomeni, da mora MOL kar krepko pristopit zraven, da sponzorira oziroma dofinancira njihovo delovanje. Če pa je bilo zdej govora o avtonomnih kulturah, ne vem kolegica ste si pogledala teh 49 profesionalnih nevladnih organizacij s področja kulture, jaz mislim, da se vse ukvarjajo z zelo neko avtonomno kulturo, ki ni običajna tem drugim javnim zavodom. Jaz sem se prav morala sprehodit po spletnih straneh teh nevladnih profesionalnih nevladnih organizacij in imajo tako široko razmreženo svojo dejavnost, da občudujem tiste, ki se znajdejo in vejo kam bodo se vključili oziroma kaj bodo šli pogledat. In tem nevladnim organizacijam tudi MOL daje kar precej denarja. S tem, da recimo slučajno vem, slučajno vem za en klub, v katerem igra en moj prijatelj in pravi veš, jaz cel teden igram v praznem klubu pravzaprav igram natakarici. Tko, da me zanima koliko pa MOL potem tudi kontrolira kaj se v teh nevladnih organizacijah dogaja oziroma ali dobiva kakšna poročila kateri projekti so bili izvedeni, če že tja daje denar. Pa še eno vprašanje bi imela v zvezi z Meteklovo. Ne vem, na kateri strani je bilo to napisano, da še vedno ni urejen status Meteklove, to pa mislim, da bi bilo pa res kar dobro uredit, ker bi potem, da se tam izvaja kaj samo požarna varnost in podobne stvari, da take stvari že kar nekaj časa ostajajo odprte, mislim, da Metelkova ostaja odprta, spodbujam, da se pa to čim prej uredi. Hvala.

**GOSPOD ZORAN JANKOVIĆ**

Gospod Matić.

**GOSPOD DR. DRAGAN MATIĆ**

Hvala za besedo gospod župan. Na začetku bi se rad odzval na to, kar je bilo rečeno za bežigrajski štadion. Ne morem se strinjat z gospo predgovornico o tem, da pač je tam karkoli strokovnega z vidika spomeniškega varstva, Zavod za varstvo kulturne dediščine je že pred mnogimi leti projekt odobril. Zdej, da se tuki mnogi strokovnjaki po vašem najdejo, ki oporekajo temu projektu to bo vedno tako. Tudi je bilo v eni od prejšnjih razprav omenjeno, da samo 5% te substance, ki jo je pač tam postavu arhitekt Plečnik bo ohranjen to ne drži ne, ohranjena bo celota. Je pa res, da bo toliko objektov nastalo oziroma zrastlo, da potem še štejemo vse skupaj potem lahko res manipuliramo s procenti ampak moje mnenje je, da tuki strokovnost pristojne državne službe ZVKDS ni sploh pod vprašajem in da ta projekt pač s tega vidika ni vprašljiv. Tudi sam sem bil večkrat v preteklosti kritičen do stanja bežigrajskega štadiona vendar z vidika, ker je kazalo, da bo ta projekt zaradi sodnih sporov in pa zaradi dolgotrajnih drugih postopkov, zahtev s strani Agencije za okolje trajal toliko časa, da bo pač objekt zanemarjen in zato sem predlagal, da se vmes najde neka vmesna rešitev in pa, kot je videt bo kmalu ta projekt stekel tako, kot je bilo načrtovano. Kar se tiče drugih tem, ki se dotikajo strategije razvoja kulture v MOL je treba poudarit, da je kultura v MOL solidno podprta in je lahko državni in kulturni politiki v marsičem zgled. Seveda pa je nekaj področij, ki pač terjajo, da smo do njih bolj pozorni in v tem smislu smo tudi razpravljali na Odboru za kulturo. Nekoliko je zaskrbljujoče dejstvo, da kar se tiče knjižnične dejavnosti se ne dosegajo ti cilji, ki so bili zastavljeni v smislu izposoje knjižničnega gradiva, ki naj bi rastlo v zadnjem času se opaža, da ta trend pada. Zdej, a temu botruje ne vem šolski sistem oziroma korikulum ali so to spremenjene navade bralne navade pri mladih, pri teh šolejočih generacij, to bo treba seveda analizirat in tudi upoštevat v novi strategiji, skratka odgovorit na ta znamenja časa, ki se kažejo. Zdej, kar se tiče kulturnega turizma je treba povedat, da je tuki po mojem mnenju še precej rezerve, pa mogoče ni treba iskat ravno Maribor, imamo še druga mesta, ki so veliko bližje Ljubljani po mojem mnenju, če bi vozu kakšen … /// … nerazumljivo … /// oziroma, če bi prišlo do dogovora med Škofja Loko in Ljubljano bi bila to krasna rešitev in takih krajev bližja Ljubljani oziroma v ljubljanski regiji je precej na ta način bi lahko po eni strani razbremenili center mesta, po drugi strani pa zadržali kulturne turiste, da ostanejo v Ljubljani dlje časa, kajti kulturni turizem je najhitrejše rastoča panoga znotraj sektorja turizem, temu je pač treba posvečat prov posebno pozornost in v tem smislu je seveda treba tut krepit ponudbo vseh javnih zavodov, ki jih ima Ljubljana s področja kulture tako državnih kot mestnih. In v tem smislu seveda bi bilo dobro razmislit, da poleg obsežnih investicij v infrastrukturo, ena od teh je seveda Cukrarna, kar je pohvale vredno razmišljamo vendarle tudi o zvišanju sredstev za nakup umetnin, ker to je zelo pomembno tudi nenazadnje z vidika kulturnega turizma, če bodo ti zavodi imeli ponudit na ogled dela, ki bodo v širši in tudi mednarodni skupnosti prepoznana kot zanimanja vredna oziroma si bojo želeli kulturni turisti ogledat in bo seveda tudi več. In v tem smislu morda tudi velja posvetit nekoliko več pozornosti sami analizi teh turistov, ki prihajajo zaradi kulture v Ljubljano, morda ne samo zbirat podatke o tem koliko jih je obiskalo kateri kulturni javni zavod ampak koliko jih prihaja točno zaradi določenih prireditev, ki jih bodisi ne vem koncertov, ki jih organizira zavod Kino Šiška. Ali pač Festival Ljubljana. Tuki mogoče bi bilo vendarle potrebno naredit še nek določen večji napor, da bi v celotni masi turistov, ki obiščejo Ljubljano kulturnih turistov bilo več, kajti ti turisti so bolj izobraženi, bolj prijazni do okolja in ostanejo tudi ponavadi dlje kot ostali. Tako, da mislim, da kakor koli lahko seveda nasplošno pohvalimo seveda razvoj kulture v MOL. Obstajajo še neka določena področja oziroma segmenti, kjer lahko seveda pričakujemo v naslednjih letih tudi izboljšave. Toliko z moje strani. Hvala.

**GOSPOD ZORAN JANKOVIĆ**

Hvala lepa. Zaključujem razpravo. Pa bom probu odgovort na vse tri razpravljavce ne. Zdej, gospa Vrečko men je ful žal ampak vi me nagovarjate, da jaz delujem proti zakonu in za vas ta všečnost k se sliši zelo močno v medijih ne povozi zakon. Namreč ZVKDS je dal ne enkrat, dvakrat je dal soglasje na ta projekt, ki je bil mednarodni natečaj pred 10. leti. Dvakrat. Enkrat na začetku in potem, ko so ponovno ne tako imenovani dušebrižniki zahtevali še enkrat je to potrdil tako, da to soglasje je veljavno. Lahko se pa dogovorimo, da ta ZVKDS odpravim pa rečemo ni potrebno, sej je dost, da pride nekdo pa reče ne to ni dobro, pa je dobro preko po svoji vesti ne in bo spremenilo se. Jaz stojim za tem Plečnikovem stadionom. Še eno stvar bom povedal, ampak samo za pojasnilo. Ko je bil ta projekt predstavljen in dobil ga je Biro, ki je naredil takrat do takrat 82 stadionov po svetu so prišli Fondovi, te predstavniki, ki nas zdej stalno v medijih očitajo to, so prišli mi čestitat na dobrem projektu. Kako je dobro narejen projekt, kako so veseli. Kaj se je spremenilo ne vem razen političnih aktivnosti. Kar se tiče Roga ne, je pa druga stvar ne. Leta 2006 ob mojem prihodu je Rog bil že zaseden. V tej sobi so naredili skupščino začasni uporabniki Roga in so se dogovorili, da jim pomagamo, prosil, da jim pomagamo, da naredimo varstvo, ker uhajajo not, da so nevarni in da bojo oni bivali v Rogu pod dvema pogojema brez elektrike, da jih ni naenkrat več kot 100 zaradi varnosti ne in drugič, da ne bo nihče spal. Me prov zanima, a boste se javil pa prevzel odgovornost, če se kaj naredi v Rogu tako, kot zdej zagorelo, če ne bi bili naši gasilci ne tko k je prej gospod Čadež povedu tako hitri, bi cel konc gorel. Potem je prišla druga skupina, ki smo jo pozvali, torej unih prvih ni več, druga skupina k smo jih pozvali, da rečemo lejte, mi bomo začel prenovo, dogovorili smo se s Skate parkom, da ga preselimo v Stožice, ponudili smo tej drugi skupini za te njihove dejavnosti 600 m … /// … nerazumljivo … /// prostora, da sami delajo in so nas v bistvu rekli ne, to je pa naše. Šli so v tožbo, mi ne smemo stopit v Rog. Zdej je samo še 1/7 pravnomočni sodbi v našo korist. Še eno čakamo. In zdej ubogi rogovci ne morjo plačat sodne stroške. A vzel so nam pa eno leto imamo že v bistvu gradbeno dovoljenje, ki nam bo glih kar zapadlo in vas bom pol vprašu ne a boste to zagovarjal, da smo zgubil milijon pa pol. Zdej je prišla pa tretja skupina. In še to vam povem, da bojo vsi vedel. Na dan odprtih vrat hodijo k meni tako so jih iz Roga ven vrgli, da jim ne dajo prostor v Rogu, da so samo posvečeni. In ne bom govoru a se kej nezakonitega dogaja v Rogu ampak lohk mirno pa povem ne, da se vršijo prodaje in pijače in to brez kakršnekoli kontrole, o kakšnih substancah ne bom govoru. O pretepih boste pa vi vedel več ko jaz očitno ne. In jaz bom vztraju, da se Rog prenovi tako, kot je planiran, tako kot je bilo rečen. Naši javni zavodi so izjemni in ne samo tu v Sloveniji, mi smo lahko pojem za Evropo, ker dajemo 11% mestnega proračuna za kulturo. In nihče mi ne bo, res mi ne bo očital ne, v Rogu so me klical, te uni prvi ne, župan pridite ob polnoči pridite, hočjo spat, da sem jih ven daju iz spanja. A zdej v bistvu, da ne rečem, vse ste naštel ne, imamo tam galvano, imamo tam zamašeno kanalizacijo, ker ne moremo stopit, ker se ne more naredit ne. A ne dejte jim pustit v objekt, ki je MOL dala, ne jaz, MOL po Odloku o županje Vike Potočnik, kupila to za 11 milijonov evrov. Mi smo samo ko smo prišli potem ta leasing odplačal, da bi začel lahko delat. Tko, da kako si vi to predstavljate ne, bi jaz rad prov vidu ne, ker konec koncev ne če jaz vem ne, ta stavba, ta sejna soba je julija, avgusta prazna, na koncu se lahko tudi zasede, ker bo prazna, neuporabljena al pa parlament ne, k nič ne dela ne, ima še boljš pogoje ne. Kar sprašuje gospa Sojar ne. Mi delamo kontrolo teh vseh naših tudi družbah nevladnih jih delamo. Če karkoli slište lepo prosim informacijo, ker rabimo več kontrole ne. Ker tu je vedno vprašanje vse podpirat pa pričakovat, da nekaj od sebe dajo, za to kar so dobili. Drugače Metelkovi je pa status urejen ne. Pač, prostor je naš in tam je bilo že zapovedano ne, da bo v tem prostoru pač avtonomija ne.

---------------------------------------------------zvok, ki napove potek časa, namenjenega za obrazložitev.

To, da gospod Matić podpira prenovo Plečnikovega stadiona ne sem ful vesel ne, zdej se pa enkrat pri eni točki celo midva sva se ujela ne, kar ne vem kam to vodi ne. Ampak, ko razlaga o nedoseganju cilja … /// … nerazumljivo … /// dejavnosti je treba vedet, da mi dajemo 7 milijonov letno za plače in knjižno gradivo kot MOL. In zdej se pogovarjamo, da bi del tega prevzela država. Zdej recimo v Polju odpiramo novo knjižnico. V tem Polju IV, ko je prej gospod Rink govoru o tem, na Brdu bo nova knjižnica. Ampak nova knjižnica ne pomeni samo investicijo. Ta bo reku celo manjši del, pomeni tudi ne, da je treba zaposlit ljudi pa gradivo. In rezerve v kulturnem turizmu ja, jaz bi zelo rad vidu ne, ne vem Škofja Loka, lahko gremo na Ig ne k bo zdej v bistvu en kup lepote imamo ki je ne poznamo in je treba to razvijat. Zdej, koliko ljudi pride v teh velikih številkah turizma zaradi kulturnega turizma ne znam povedat, je pa eno veliko veselje, da naš Festival Ljubljana primerjajo s festivalom v Salzburgu, ki pa nameni ne za ta festival 100 milijonov evrov. In nakup kulturnih dobrin slik, spomenikov, tut jaz to podpiram ampak ta prvo je treba naredit Cukrarno, da sploh lahko kam damo ne. Ker nimamo kam obesit. Mi imamo en kup vrhunskih del ne in če jaz pridem v Cukrarni bo eno nadstropje samo za naša obstoječa dela, drugo bo pa za sodelovanje oziroma za te razstave, ki bojo prihajale. Ugotavljam navzočnost. Mateja, sem vse povedu? Hvala lepa Mateja. Rezultat navzočnosti: 33.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Poročilo o izvajanju Strategije razvoja kulture v Mestni občini Ljubljana 2016 – 2019 za leto 2018.**

**Prosim za vaš glas.**

**23 ZA**

**0 PROTI**

**Sprejeto.**

Gremo na točko 13, ki je lažja.

**AD 13. PREDLOG SKLEPA O DOPOLNITVAH SKLEPA O USTANOVITVI JAVNEGA ZAVODA MLADI ZMAJI – CENTRA ZA KAKOVOSTNO PREŽIVLJANJE PROSTEGA ČASA MLADIH**

Gradivo ste prejeli, prejeli ste poročilo pristojnega odbora. Mateja, zelo kratko, ker gre za čist formalne spremembe.

**GOSPA MAG. MATEJA DEMŠIČ**

Spoštovani, gre za spremembo sklepa o ustanovitvi, ki omogoča zaposlitev pomočnika direktorja oziroma direktorice. Ta je vezan na mandat direktorja. Gre za dve področji. Lahko ga zaposli za vodenje splošnih zadev ali za vodenje strokovnega dela. Razlog za to spremembo je v dejstvu, da so Mladi zmaji v zadnjih dveh letih močno razširili program in na področjih izvajanja javnih služb, za katerega je zavod ustanovljen izvajajo aktivnosti tako za razvoj uličnega dela z mladimi z veliko število projektov kot so Mestni inkubator, Mobilno psihosocialno svetovanje, javni zavod pa ravno tako koordinira celotno mrežo mladinskih centrov v Ljubljani, ki vsebuje 14 mladinskih centrov in se povezuje z veliko partnerji. Hvala lepa.

**GOSPOD ZORAN JANKOVIĆ**

Hvala lepa. Gospa Trobec stališče odbora prosim.

**GOSPA FRANCKA TROBEC**

Odbor za predšolsko vzgojo in izobraževanje podpira Predlog Sklepa o dopolnitvah Sklepa o ustanovitvi Javnega zavoda Mladi zmaji – Centra za kakovostno preživljanje prostega časa mladih in ga predlaga mestnemu svetu v sprejem.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Hvala lepa za besedo. Statutarno pravna komisija ni imela pripomb pravne narave.

**GOSPOD ZORAN JANKOVIĆ**

Razprava. Gospa Škrinjar, izvolte.

**GOSPA MOJCA ŠKRINJAR**

Hvala lepa. Kot veste, že vsa leta kar sem tu v mestnem svetu podpiram in spodbujam delovanje Mladih zmajev. Mislim, da so uspešni. Mislim, da dejansko opravljajo svojo nalogo. Pomagajo otrokom, da kakovostno preživljajo prosti čas in to na način, ki ni prisiljen ampak je zelo prilagojen njihovim potreban. Zdej, glede na število zaposlenih pri mladih zmajih pa me vseeno zanima zakaj vendarle je potrebna dodatna zaposlitev in to pomočnikov direktorjev. Ne vidim razloga, zakaj bi to moralo biti tako, morda bi ta denar bolje bilo bolje, da se nameni dejanski vsebini. Hvala.

**GOSPOD ZORAN JANKOVIĆ**

Ne gre za dodatno zaposlitev ne. Očitno si želi direktorica ne enega od svojih dvignit, da dobi še funkcijo dodatno zaradi teh dela dopoldne, popoldne ne. Tko, da izpostavit nekoga, da je tisti, ki lahko zamenjuje. Ker zdej daje to pač z vsakokratnim sklepom ne. Zaključujem, hvala. Ugotavljam navzočnost. Rezultat navzočnosti: 32.

**Glasujemo O PREDLOGU SKLEPA: Mestni svet Mestne občine Ljubljana sprejme Predlog Sklepa o dopolnitvah Sklepa o ustanovitvi Javnega zavoda Mladi zmaji – Centra za kakovostno preživljanje prostega časa mladih.**

**Prosim za vaš glas.**

**32 ZA**

**0 PROTI**

**Sprejeto.**

Mateja hvala lepa. Točka 14. dnevnega reda.

**AD 14. PREDLOG ODLOKA O SPREMEMBAH IN DOPOLNITVAH ODLOKA O UREDITVENEM NAČRTU ZA OBMOČJE UREJANJA VM 3/1 – POKOPALIŠČE VIČ IN DEL OBMOČJA UREJANJA VS 3/2-1- VIČ**

Gradivo ste prejeli, prejeli ste poročilo pristojnega odbora. Prosim gospo Ostojić za uvodno obrazložitev.

**GOSPA IRENA OSTOJIĆ**

Hvala za besedo. Spoštovani gospod župan, spoštovana podžupanja, podžupani, spoštovane svetnice, svetniki. Predstavila bom spremembe in dopolnitve ureditvenega načrta za območje urejanja VM3/1 – pokopališče Vič in del območja urejanja VS-3/2-1 – Vič. Prostorski akt je naročila MOL, izdelal ga je projektni biro Šabec Kalan Šabec – arhitekti. Prostorski akt je v fazi predloga. Dopolnjen odsnutek je bil predstavljen na mestnem svetu 1 leto nazaj, marca 2018. Javno razgrnjen in javno obravnavan je bil v aprilu in maju 2018. Območje se nahaja na Viču. Danes je del območja urejen kot pokopališče. Obsega 3 hektarje zemljišč. Na severu ga omejuje Cesta Dolomitskega odreda, na zahodni strani pot in pa na jugu in zahodu železnica. Območje je znano po eminentnih arhitekturnih elementih Plečnikovih propilejev ob vhodu in pa Cerkvi svetega Simona in Juda iz 15. stoletja. Hkrati se pa sooča z množico težav pri samem delovanju. Če naštejem le najbolj pereče. Pomanjkanje oziroma nezadostno so urejeni prostori za žalujoče. Servisni prostori kot so cvetličarne, prodaja sveč so urejeni v kioskih pred vhodom v pokopališče in pa neustrezno oziroma pomanjkljivo so urejena parkirna mesta. Za območje je že bil sprejet ureditveni načrt leta 2002 in pa dopolnjen leta 2010. Spremembe se delajo zaradi uskladitve z funkcionalnimi zahtevami upravljavca, to so, to je javno podjetje Žale in pa zaradi uskladitve predvidenih načrtovanih posegov z Uredbo o poplavni varnosti jugozahodnega dela Ljubljane. Na sliki vidimo veljavni prostorski akt, ključne spremembe v zasnovi so na območju predvidene ureditve poslovne, poslovilne kapele oziroma mrliških vežic in pa ploščadi. Vhod v samo pokopališče je spremenjen in pa tudi sama struktura grobov je drugačna. Na sliki je predstavljena ureditvena situacija nova, če na kratko povzamem, v zahodnem delu je območje obstoječega pokopališča, ob njem sta predvideni fazni širitvi pokopaliških pol. Na skrajnem zahodu je predviden raztros pepela in pa ureditve pol za žarne in pa klasične grobove. Na sredini območja je predvidena dolga nadstrešnica pod katero so urejeni tako poslovilni prostori kot tudi servisni prostori, parkirišča za kolesa in pa na vzhodni strani je predvidena ureditev parkirnih mest. Bistvenih vsebinskih glede na fazo dopolnjenega osnutka ni bilo. Bile so pa seveda usklajevane vsebine z zahtevami nosilcev urejanja prostora predvsem VO-KE glede ureditve vodovoda in pa kanalizacije s Slovenskimi železnicami glede posega vzdolž želežniških tirov in pa z direkcijo Republike Slovenije za vode v zvezi z ukrepi za poplavno varnost. Na tej sliki vidimo končno fazo uredite. Še glede kapacitet, danes je na pokopališču urejenih 2150 grobov. S predvidno širitvijo je predvidenih dodatnih do 3800, kar je seveda tut odvisno od strukture. V območju parkirišč je predvidenih 60 parkirnih mest in pa 70 parkirnih mest za kolesa. Na tej sliki vidimo prvo fazo izvedbe predvidene izvedbe ureditev, ves preost.. celo preostalo območje bo lahko urejeno šele po izvedbi protipoplavnih ukrepov prve A etape, ki je predvidena v državno prostorskem načrtu za zagotavljanje poplavne varnosti jugozahodnega dela Ljubljane. Kar pomeni, da tudi to območje več ne bo poplavno ogroženo. Hvala lepa.

**GOSPOD ZORAN JANKOVIĆ**

Prosim gospoda Koželja za stališče odbora. Hvala Irena.

**GOSPOD PROF. JANEZ KOŽELJ**

Spoštovani župan, spoštovane svetnice in svetniki. Odbor za urejanje prostora je s soglasnim sklepom podprl spremembe, ki vam jih je kolegica pravkar pokazala. Namreč v razpravi smo ugotovili, da so bile upoštevane vse pripombe odbora. Opozorili smo samo na nekatere bi reku možne dodatne okoliščine, da bi predvsem ta prostor med Cesto Dolomitskega odreda, ki je izven območja ureditvenega načrta ne ostal neurejen in da se lahko tudi faze, kar pač ta predlog tudi omogoča, faznost urejanja lahko prilagaja potrebam in predvsem financam.

**GOSPOD ZORAN JANKOVIĆ**

Hvala lepa. Gospod Sedmak.

**GOSPOD MARJAN SEDMAK**

Hvala za besedo. Tudi komisija, Statutarno pravna komisija je soglasno tako, kot pri vseh dosedanjih točkah ugotovila, da ni pravnih ovir za sprejem sklepa. Hvala.

**GOSPOD ZORAN JANKOVIĆ**

Ker temu Predlogu Odloka o spremembah in dopolnitvah ni bilo nobenega amandmaja, ni razprave, prehajamo na glasovanje. Ugotavljam navzočnost. Rezultat navzočnosti: 34.

**Glasujemo O PREDLOGU SKLEPA: Mestni svet Mestne občine Ljubljana sprejme Predlog Odloka o spremembah in dopolnitvah Odloka o ureditvenem načrtu za območje urejanja VM 3/1 – Pokopališče Vič in del območja urejanja VS 3/2-13 Vič.**

**Prosim za vaš glas.**

**37 ZA**

**0 PROTI**

**Hvala, sprejeto.**

Gremo na zadnjo točko.

**AD 15. PREDLOG ODREDBE O SPREMEMBAH IN DOPOLNITVAH ODREDBE O DOLOČITVI JAVNIH PARKIRNIH POVRŠIN, KJER SE PLAČUJE PARKIRNINA**

Gradivo ste prejeli, prejeli ste poročilo pristojnega odbora. Prosim gospo Tušar za uvodno obrazložitev.

**GOSPA MAG. JASNA TUŠAR**

Hvala za besedo. Lepo pozdravljeni. Razlog za pripravo sprememb in dopolnitev Odredbe o določitvi javnih parkirnih površin, kjer se plačuje parkirnina je uveljavitev Odloka o spremembah in dopolnitvah Odloka o urejanju prometa, ki je bil sprejet na februarski seji mestnega sveta in je v veljavi od 23. 3. 2019. Poglavitne rešitve odredbe so naslednje: pri javnih parkiriščih za osebna vozila Petkovškovo nabrežje 2, Mirje, Tivoli 1 in v parkirni hiši Studenec se zaradi uvedbe nove cene za mesečni najem parkirišča za abonente spremeni tarifni razred. Na javni parkirni površini Športno rekreacijski center Stožice se prav tako spremeni tarifni razred iz razloga, ker se je višina parkirnine za osebna vozila na uro v parkirnih hišah spremenila, ta izjema pa je Športno rekreacijski center Stožice, kjer do spremembe cene ni prišlo. Poleg navedenega se na novo določi tudi obrazložitev pomena dveh oznak. Sprejem Odredbe za proračun MOL ne prinaša dodatnih oziroma spremenjenih finančnih posledic glede na sedanjo ureditev. Hvala.

**GOSPOD ZORAN JANKOVIĆ**

Hvala lepa Jasna. Gospa Žibert, stališče odbora prosim.

**GOSPA JULKA ŽIBERT**

Odbor je soglasno potrdil in predlaga odredbo v sprejem.

**GOSPOD ZORAN JANKOVIĆ**

Gospod Sedmak.

**GOSPOD MARJAN SEDMAK**

Tudi pri tej točki Statutarno pravna komisija ni imela pomislekov pravne narave, hvala.

**GOSPOD ZORAN JANKOVIĆ**

Razprava. Gospod Čadež, izvolte.

**GOSPOD DR. ZVONE ČADEŽ**

Jaz bi vprašal glede na to, da govorimo o javnih parkirnih površinah, če generalni sekretar, zdej je sekretarka Ministrstva za obrambo ne laže potem je dejstvo, da v okolici ministrstva za obrambo na določenih treh krakih pač javni parkirišča Ljubljana, se pravi vaša služba je postavila parkomate in ljudje, ki tam parkirajo morajo plačat. Po njenih besedah je to zemljišče v sporu, ni določena lastnina. Pa me zanima kako je možno, če je to res, da na teritoriju, katerega lastništvo ni določeno postavite parkomate in računate parkirnino?

**GOSPOD ZORAN JANKOVIĆ**

Jaz nisem razumu kje?

**GOSPOD DR. ZVONE ČADEŽ**

To je neposredna bližina ministrstva za obrambo, se pravi imate Vojkovo cesto 55, mate Generala Maistra, potem pa gre, če greste vi proti Stožicam takoj na levo, ulica nima imena ampak je..

**GOSPOD ZORAN JANKOVIĆ**

Pred Ekonomsko fakulteto?

**GOSPOD DR. ZVONE ČADEŽ**

Ne, ne, ne, to je bivši stari Smelt. Se pravi mate 5 kock bivšega Smelta.

**GOSPOD ZORAN JANKOVIĆ**

Aja, LUZ, v bistvu LUZ stari.

**GOSPOD DR. ZVONE ČADEŽ**

Recimo ja, tudi, tudi je bil LUZ ja.

**GOSPOD ZORAN JANKOVIĆ**

A je tam kakšen parkomat?

**GOSPOD DR. ZVONE ČADEŽ**

Seveda. Tam plačujemo že par let in celotno vodstvo zatrjuje, da je zemljišče v sporu z vami, zadeva še ni, na sodišču ni končana in pač seveda ljudi zanima, da če bo se izkazalo, da je to last ministrstva za obrambo, če boste vrnu denar?

**GOSPOD ZORAN JANKOVIĆ**

Pojma nimam, to kar naj se sodišče odloči ne. Lejte, zdejle pa to.. bom pa preveru kaj je s tem, ker pojma nimam o tem, da bi bil kakšen spor. Zelo zanimivo, da na tem Ministrstvu za obrambo sem jaz bil pred pol leta, brez enega problema, pa sem bil pri bivši ministrici brez problema, pa pri bivšem ministru brez problema. Zdej pa to kr, to mi je čist novo. Tut nekaj zame novga v tej Ljubljani, evo.

**GOSPOD DR. ZVONE ČADEŽ**

V redu, v redu, okej.

**GOSPOD ZORAN JANKOVIĆ**

Ugotavljam navzočnost. Bomo dal prevert. Jasna, tole preveri prosim s Simono, ja. Rezultat navzočnosti: 34.

**Glasovanje poteka O PREDLOGU SKLEPA: Mestni svet Mestne občine Ljubljana sprejme Predlog Odredbe o spremembah in dopolnitvah Odredbe o določitvi javnih parkirnih površin, kjer se plačuje parkirnina.**

**Prosimo za vaš glas.**

**34 ZA**

**0 PROTI**

**Sprejeto.**

Hvala lepa za prijaznost na današnji seji vsem skupaj. Želim vam lep večer in pa dober tek. Srečno.